Srbija, Prvi svetski rat, Albanska golgota: Kako se srpska vojska iskrcala na Krf - od snežnih vrhova do morskih talasa - BBC News na srpskom - Dnevni list Danas\nPočetna » BBC News na srpskom » Srbija, Prvi svetski rat, Albanska golgota: Kako se srpska vojska iskrcala na Krf – od snežnih vrhova do morskih talasa\n0Piše: BBC News na srpskom 19. januara 2021. 12.09\nIskrcavanje Timočke divizije u luku Guvija na Krfu\n„Tamo daleko, gde cveta limun žut, tamo je srpskoj vojsci jedini bio put.“\nTamo daleko – na grčkom ostrvu Krf je januara 1916. godine oko 150.000 srpskih vojnika pronašlo „jedini put“, koji je za mnoge bio i poslednji.\n„Kada smo suprug i ja išli na Krf, imala sam želju da pronađem pradedu, da mu vidim grob i ponosno pročitam njegovo ime“, kaže za BBC na srpskom Mirjana Milošević iz Kostolca, praunuka jednog od mnogih srpskih ratnika koji se nije vratio sa Krfa.\n„Početkom austrougarske, nemačke i bugarske invazije na Srbiju u jesen 1915. godine, srpska vojska nije uspela da se spoji sa savezničkim trupama koje su se iskrcale u Solunu i krenule dolinom Vardara ka Makedoniji“, objašnjava za BBC na srpskom istoričar Nemanja Kalezić.\nSrpski logor na Krfu 1916. godine\n„Bez otadžbine daleke, na Krfu živeh ja!“\nJedan je išao preko Crne Gore ka Skadru, dok se druga kolona vojske i izbeglica kretala dolinom Drima, gde je po ciči zimi prelazila čuveni Vezirov most i neprohodnim „kozjim stazama“ albanskih planina grabila ka priobalju.\n„Bila je velika opasnost od austrougarskih podmornica i avijacije, tako da je celokupna vojska koja je stigla u Medovu na severu, posle hodala do Drača, pa od Drača do Valone“, navodi Kalezić.\n„Prelaz preko planina nije trajao duže od pet dana, a taj ceo proces, kad su došli do obale, pa do luke gde će biti ukrcani na brod, umeo je da traje i po mesec i po dana“, ističe Kalezić, načelnik Odeljenja obaveznog primerka Narodne biblioteke Srbije.\nKaže da je ideja Vrhovne komande bila da se na albanskoj obali reorganizuje, ne sluteći da je tako nešto neizvodljivo zbog prirodnih uslova i nemogućnosti „logističke podrške“ saveznika.\n„Tek po dolasku na albansku obalu bilo je jasno da se mora krenuti u evakuaciju“, dodaje.\nZa tu potrebu su francuske jedinice „alpskih strelaca“ okupirale ostrvo Krf neutralne Grčke, bez ikakvog otpora vlasti i meštana.\n„Ništa nisu imali“\nDolazak na ostrvo i prvi dani su, kaže Kalezić, izgledali „dramatično i haotično“.\n„Italijani i Francuzi su mislili da je srpska vojska, kao i u zimu 1914. i 1915. godine obolela od tifusa – što nije bila istina, ali su se oni strašno plašili te zarazne bolesti, pa su trijaže bile vrlo rigorozne“, objašnjava Kalezić.\nIpak, najozbiljniji slučajevi su prebacivani na ostrvo Vido „kako bi se izolovali od vojnika koji su bili u boljem zdravstvenom stanju“.\n„Vido je postao personifikacija za celu tu krfsku tragediju, zato što je tamo umiralo najviše ljudi“, dodaje.\nSrpske trupe na Krfu\n„Koliko god ti vojnici bili hranjeni, naprosto je sve prolazilo kroz njih i oni su umirali od dehidratacije“, objašnjava istoričar.\n„U martu mesecu se konačno sredilo pitanje ishrane, tako što su Britanci dovezli jedan brod sa govečićima čak iz Sudana“, kaže Kalezić.\n„Maslinovo drvo ne odgovara za potpalu, a neprocenjiva šteta za lokalno stanovništvo bi bila da su ga sekli, pa je i ogrev stizao iz Italije i francuskih i engleskih kolonija iz Afrike“, govori Kalezić.\nHotel „Bela Venecija“ gde se smestila srpska vlada\n„Krf je bio neka baza gde su svi dolazili u nekom trenutku“, objašnjava Kalezić, jedan od koautora postavke „Srbi na Krfu 1916-1918″ povodom stogodišnjice od iskrcavanja srpske vojske i izbeglica na ovo ostrvo – 2016. godine, u Srpskoj kući u gradu Krfu.\nIsprva su u grad Krf mogli da odlaze samo oficiri, dok je vojnicima bio zabranjen kontakt sa meštanima, što se kasnije promenilo iako je „ostao strah kod saveznika od zaraznih bolesti“.\nObezbeđen je čak i mali brod pod imenom „Srbija“, koji je obilazio logore raštrkane po ostrvu.\nPozorište u gradu Krfu gde je zasedala Narodna skupština\n„Stojte, galije carske! Sputajte krme moćne!“\nNa tadašnjem nepošumljenom i kamenitom Vidu, koje su Grci nazivali „ostrvom zmija“, bilo je mesta da se sahrani oko 1.200 ratnika.\nIz tog razloga, organizovana je takozvana „plava grobnica“, odnosno polaganje leševa u Jonsko more.\n„Dnevnik francuskog sanitetskog broda, koji je preuzimao tela srpskih vojnika i kasnije ih bacao u more, nije sačuvan, tako da ne znamo tačnu lokaciju“, dodaje.\nLogori srpske vojske na ostrvu Vido\n„Među svim tim imenima uspeli smo da nađemo – Radosav Radovanović Đorđević“, prepričava Milošević.\n„Navodno zbog toga nije ni želeo da se vrati u Srbiju i tamo je umro“, navodi Milošević.\n„Meni je pričao deda, njemu majka, a ja mojim ćerkama. To je naša porodična vrednost koje se rado sećam“, zaključuje Milošević.\nNekada je mauzolej-kosturnica na ostrvu Vido ovako izgledala\n„Izgurasmo, izdurasmo, izgrcasmo, iskičmasmo“\n„Osim pušaka, sve je bilo neupotrebljivo, dok su šajkače zadržali kao izraz nacionalnog ponosa“, govori Kalezić.


Udruzenja.info | Prekršajna prijava direktorki Inicijative zbog “organizacije” paljenja sveća žrtvama Srebrenice\nPrekršajna prijava direktorki Inicijative zbog “organizacije” paljenja sveća žrtvama Srebrenice\nPosted at h in Događaji, Praksa, Praksa, Praksa, Praksa, Sloboda izražavanja, Sloboda okupljanja, Slobode informisanja, Slobode udruživanja, Slobodno udruživanje, Vesti\tby\tAdmin\nMinistarstvo unutrašnjih poslova podnelo je zahtev za pokretanje prekršajnog postupka protiv direktorke Inicijative mladih za ljudska prava Anite Mitić zbog prekršaja iz Zakona o okupljanju građana, odnosno zbog sazivanja skupa u noći 10. jula 2015 – veče uoči obeležavanja godišnjice genocida u Srebrenici.\nInicijativa podseća da je paljenje sveća ispred Predsedništva Srbije u noći uoči 11. jula pokazalo odlučnost građana i građanki Beograda da odaju počast žrtvama genocida u Srebrenici.\nOvo je bila jasna građanska reakcija na zabranu skupa Sedam hiljada koji je bio prijavljen nadležnim organima za 11. jul i zabranjen odlukom Ministarstva unutrašnjih poslova dan uoči održavanja skupa. Kao formalni organizator skupa, Inicijativa je podnela ustavnu žalbu kojom osporava rešenje o zabrani skupa, međutim Ustavni sud još uvek nije odlučio o žalbi.\nPovodom spontanog okupljanja građana 10. jula, Anita Mitić pozvana je na razgovor u PU za Grad Beograd nekoliko dana kasnije, gde joj je predočeno da se smatra organizatorkom ovog javnog skupa na osnovu objava na njenom Fejsbuk profilu.\nInicijativa podseća da je Ustavni sud u aprilu 2015. godine proglasio Zakon o okupljanju građana u celini neustavnim, da je ta odluka stupila na snagu u oktobru 2015. godine, i smatra da usled toga prekršajni postupak protiv Anite Mitić mora biti obustavljen, pošto je prekršaj za koji je okrivljena trenutno nepostojeći u pravnom sistemu Srbije.\nINICIJATIVA JE NARODNIM POSLANICIMA I POSLANICAMA PREDLOŽILA AMANDMANE KOJIMA BI SE UNAPREDIO PREDLOG ZAKONA O JAVNOM OKUPLJANJU.\nImajući u vidu da je trenutno na dnevnom redu Narodne skupštine Republike Srbije predlog Zakona o javnom okupljanju, Inicijativa poziva narodne poslanike i poslanice da amandmanima izmene predlog zakona i da se novim zakonom jasno definiše pravo na spontano okupljanje.\nPostojeće rešenje podrazumeva da na spontano okupljanje niko ne sme da poziva građane, što u realnosti potpuno obesmišljava celokupni koncept spontanog okupljanja. Prema evropskim standardima zaštite ljudskih prava i sloboda građani i građanke koji su palili sveće 10. jula ispred zgrade Predsedništva Srbije imali su pravo na to. Takođe, i članovi/ice Srpske radikalne stranke i Srpskog sabora Zavetnici koji su okupili u isto vreme i na istom mestu, imali su pravo da mirnim kontraskupom izraze svoje neslaganje sa time.\nMeđutim, pojedini učesnici ovih kontraskupova su vređali, uznemiravali i pretili građanima i građankama koji su palili sveće. Zabeleženo je i nekoliko pokušaja fizičkog napada od strane pripadnika ovih desničarskih pokreta. Zato Inicijativa poziva Ministarstvo unutrašnjih poslova da objavi informacije o tome da li je neko procesuiran zbog napada i remećenja javnog reda i mira.\nInicijativa dodatno izražava zaprepašćenje i najoštrije osuđuje formulaciju iz Zahteva za pokretanje prekršajnog postupka koji je podnelo Ministarstvo unutrašnjih poslova, PS Stari grad – u kome se reč genocid stavlja pod znake navoda. Ministar unutrašnjih poslova Nebojša Stefanović je odluku MUP o zabrani skupa Sedam hiljada objavio na vanrednoj konferenciji za novinare i time politizovao ceo postupak. Negiranje genocida u Srebrenici od strane službenog lica Policijske stanice Stari grad dodatno pojačava utisak da je celokupno postupanje MUP u ovom slučaju uslovljeno političkim stavovima vlasti prema ratnoj prošlosti, a ne Ustavom, zakonima, slobodama i pravima građana i građanki Republike Srbije.


Mehmedović i Tokić pred Ambasadom Rusije: Dodik se ne bi ovako ponašao da nema podršku velikih sila\nZastupnik u Zastupničkom domu Parlamenta Bosne i Hercegovine Šemsudin Mehmedović i predsjednik Bošnjačkog pokreta Sejfudin Tokić održali su danas press konferenciju ispred Ambasade Rusije u Sarajevu.\nPovod konferencije je, kako su kazali, štetna politika Ruske Federacije prema Bosni i Hercegovini.\nMehmedović i Tokić su pozvali Rusku Federaciju "da dobro razmisli i procjeni posljedice politike aktuelne Vlade Ruske Federacije prema državi BiH i njenim građanima".\n- U proteklim godinama Rusija je nedvosmisleno podržavala BiH i njen razvoj na putu euroatlanskih integracija. Nakon toga je veličala ratne zločince Karadžića, Mladića i druge na tlu Evrope poslije Hitlerovog nacističkog režima, iako su oni presuđeni od međunarodnih sudova - kazao je Mehmedović.\nDodao je da je većina građana BiH "zaprepaštena činjenicom da Rusija čiji narod baštini veliku i slavnu tradiciju antifašizma danas otvoreno podržava sljedbenike srpskog neofašizma i genocidne politike iz nedavne prošlosti BiH".\nSejfudin Tokić je kazao da se BiH trenutno nalazi u "dramatičnom trenutku".\n- Bosni i Hercegovini se prijeti agresijom, novim zločinima i genocidom. Činjenicom da ambasador i predstavnici Ruske Federacije ili otvoreno podržavaju ili dosta blagonaklono gledaju na poteze Milorada Dodika. Dodik se ne bi ovako ponašao da nema podršku nekih velikih sila - rekao je Tokić.\nOtkriva da će u 15 sati danas održati sastanak sa ambasadorom Rusije Igorom Kalabuhovim, te se nada da će sastanak biti konstruktivan. Ukoliko sastanak ne bude konstruktivan, prema riječima Tokića, bit će primorani organizirati proteste.\nMehmedović: Kako odgovoriti na sigurnosnu i političku krizu u BiH?\nMehmedović: Da li je Otvoreni Balkan savez za promjenu granica\nMehmedovićeva inicijativa: Da zvanično saznamo ko od ključnih faktora međunarodne zajednice podržava koju inicijativu o zajedničkom tržištu\n"Izvorni Dayton" - Plenković i Dodik istim terminima - Šta Vam govori da Plenković i Dodik koriste istu terminologiju?\nInuiti traže kompenzaciju od Danske zbog neuspjelog eksperimenta\tKad je sve iscenirano - Jussie Smollett proglašen krivim za lažiranje zločina iz mržnje protiv sebe


Međunarodni monetarni fond - Blic Online\nUKRAJINA KLIZI KA FINANSIJSKOJ KRIZI Odlazak guvernera ugrozio paket pomoći MMF\nZbog odlaska guvernera odnos ukrajinske grivne prema dolaru pao je na najniži nivo od aprila, a vlada odustaje od izdavanja obveznica. Ukrajina klizi prema finansijskoj krizi nakon što je iznenadna ostavka guvernera centralne banke (NBU) dovela u pitanje preko potreban paket pomoći Međunarodnog monetarnog fonda (MMF).\nMeđunarodni monetarni fond objavio je globalne procene BDP-a po državama i manje-više ceo svet je u minusu. Prosečno će na svetskom nivou BDP pasti za tri odsto, dok će rast da zabeleži svega nekoliko zemalja, poput Indije i Kine.\nMMF TRAŽI POMOĆ G20 "Udvostručiti sredstva za krizne situacije"\nMeđunarodni monetarni fond (MMF) zatražio je od lidera Grupe20 (G20) da podrže Fond da udvostruči svoje kapaciteta za finansiranje u vanrednim situacijama, kako bi snažnije intervenisao na brzo širenje pandemije korona virusa koja će, prema procenama, izazvati globalnu recesiju 2020. godine.\nMisija Međunarodnog monetarnog fonda (MMF) stiže u novu posetu Srbiji, a predstavnici srpskih vlasti i ekonomisti saglasni su u procenama da će ovo biti jedan uspešan sastanak, bez mnogo razlika u stavovima i ocenama. Očekuje se potvrda ekonomskih rezultata Srbije, kao i saglasnost za povećanje plata u javnom sektoru.\nProdužen rok za imenovanje kandidata za šefa MMF\nEvropske vlade koje su trenutno zaokupljenje izborom svog kandidata za novog šefa Međunarodnog monetarnog fonda (MMF) produžile su rok za zaključenje liste predloga do 18,00 časova večeras, kako bi i Velika Britanija mogla da predloži kandidata, javlja Rojters.\nKO ĆE BITI NOVI ŠEF MMF Evo kojih pet kandidata je izabrala Evropa\nEvropa je izdvojila pet kandidata koji bi mogli da naslede Kristin Lagard na mestu direktora Međunarodnog monetarnog fonda (MMF), pošto je ova institucija odredila 6. septembar kao krajnji rok za prijave, prenosi agencija Blumberg.\nMali: Javni dug SNIŽEN na 50 odsto BDP-a, očekujemo dalje smanjenje\nMeđunarodni monetarni fond (MMF) i Svetska banka (SB) ocenili su da je Srbija postigla neverovatan rezultat spustivši svoj javni dug sa više od 70 odsto BDP-a na sadašnjih 50 procenata, sa tendencijom daljeg smanjenja, izjavio je ministar finansija Siniša Mali.\nPad indeksa na azijskim tržištima, investitori zabrinuti za globalnu ekonomiju\nAzijski indeksi spustili su se sa najviših nivoa za osam meseci nakon što je MMF spustio prognoze za globalnu ekonomiju, te nakon što su eskalirale trgovinske tenzije na relaciji SAD-EU.\nBregzit bez okvirnog sporazuma kojim bi se zadržale pojedine ekonomske integracije predstavlja najveći kratkoročni rizik za britansku ekonomiju, upozorio je Međunarodni monetarni fond (MMF).\nTim MMF-a stigao u Srbiju, razgovori kreću od ponedeljka\nTim Međunarodnog monetarnog fonda (MMF) stigao je u Beograd kako bi sa Vladom Srbije razgovarao o novom programu koji ne uključuje finansijsku pomoć, potvrđeno je Tanjugu u Kancelariji MMF-a u Beogradu. Razgovori će početi u ponedeljak, 12. marta.\nMMF: Srbija na čvršćim temeljima nego pre tri godine, neefikasan javni sektor i dalje problem\nSrbija je očigledno na mnogo čvršćim temeljima nego pre tri godine, a sada je veoma važno osigurati konsolidaciju i očuvanje teško ostvarenih rezultata, kao i sprovesti dodatne reformske napore da bi se transformisala u modernu ekonomiju, smatra šef misije Međunarodnog monetarnog fonda u Srbiji Sebastijan Sosa.\nRuf: Budžet Srbije sa 2018. biće fiskalno odgovoran\nBudžet Srbije za 2018. godinu biće fiskalno odgovoran, izjavio je šef misije Međunarodnog monetarnog fonda Džejms Ruf.\nTehnička misija MMF-a 13. septembra u Beogradu\nTehnička misija Međunarodnog monetarnog fonda (MMF), predvođena Džejmsom Rufom, dolazi u Beograd 13. septembra, a u redovnu osmu reviziju aranžmana u oktobru, piše "Politika".\nMeđunarodni monetarni fond (MMF) ocenio je danas da treba hitno postići sporazum o učešću te organizacije u planu pomoći Grčkoj, i ponovio zahtev da Atina treba da obeća da će sprovesti reforme, da će se EU angažovati za "olakšavanje" duga Grčke.\nLagard uverena u dobru saradnju MMF-a i Trampa\nGeneralna direktorka Međunarodnog monetarnog fonda (MMF) Kristin Lagard izrazila je danas uverenje da će MMF uspešno sarađivati sa administracijom predsednika SAD Donalda Trampa kako bi se poboljšao globalni trgovinski sistem, ali je istakla da otvorena trgovina mora biti očuvana kao motor rasta.\nDirektorka Međunarodnog monetarnog fonda (MMF) Kristin Lagard izjavila je danas da će ta 70-godišnja institucija nastaviti da izlazi u susret svojim članicama, kojih ima 189, ali i dodala se niko od njih ne protivi slobodnoj i fer trgovini.\nLagard: Rešavanje grčkog duga na pola puta\nGeneralna direktorka Međunarodnog monetarnog fonda Kristin Lagard ocenila je danas da su pregovori Atine sa njenim kreditorima iz evrozone tek na "pola puta" i ponovo pozvala Evropljane da olakšaju taj dug.\nMMF VERUJE TRAMPU: Povećali procenu rasta američkog BDP\nMeđunarodni monetarni fond je danas podigao procene rasta bruto domaćeg proizvoda SAD za ovu i narednu godinu, zbog planova novoizabranog američkog predsednika Donalda Trampa da poveća infrastrukturnu potrošnju i da smanji poreze, javlja Rojters.\nSAZNAJEMO Bord direktora MMF usvojio šestu reviziju aranžmana sa Srbijom\nBord direktora Međunarodnog moneternog fonda večeras je usvojio šestu reviziju aranžmana iz predostrožnosti, nezvanično saznaje "Blic".\nMMF poziva Italiju da nastavi privredne reforme\nMeđunarodni monetarni fond (MMF) pozvao je danas Italiju da nastavi svoje privredne reforme, uprkos referendumu o ustavnim promenama čiiji su rezultati doveli do ostavke premijera Matea Rencija.\nStros-Kan mora da plati Luksemburgu porez od 75.000 evra\nUpravni sud u Luksemburgu potvrdio je danas presudu bivšem direktoru Međunarodnog monetarnog fonda (MMF) Dominiku Stros-Kanu, po kojoj treba da plati 75.000 evra zaostalog poreza na dobit kompanije LSK, na čijem je čelu bio.\nSvetski finansijski lideri pozivaju na saradnju\nSvetski finansijski lideri založili su se za veću saradnju u suočavanja s rastućim pretnjama globalnoj ekonomiji koje potiču od pojačanih političkih napada na globalizaciju i odluke Velike Britanije da napusti EU.


Ko sve može da se prijavi na Biro? | Karijera\nNSZZ oglašava slobodna mesta za rad u Nemačkoj! 10/01/19, 12:51\nSajam zapošljavanja u Ivanjici 12/06/19, 13:45\nProvedite poslovni dan bez stresa uz ovih 5 saveta 08/03/16, 15:54\nUkoliko vas interesuje da li imate pravo da se prijavite na evidenciju Nacionalne službe za zapošljavanje, sve informacije naći ćete u nastavku.\nPromenite mišljenje - i duplirajte svoj uspeh!\nU novembru se održavaju još dva Sajma zapošljavanja!


Unapređenje efikasnosti registracije poreskih obveznika | Projekat reforme lokalnih finansija\nUnapređenje efikasnosti registracije poreskih obveznika\nPosted on јул 26, 2017 by RELOF\non Unapređenje efikasnosti registracije poreskih obveznika\nBeograd, 17. jul – Kao rezultat uspešne radionice posvećene porezu na imovinu koju je RELOF projekat organizovao u junu mesecu, 4. jula u Paraćinu je organizovana dodatna radionica pod nazivom Unapređenje efikasnosti registracije poreskih obveznika kod poreza na imovinu u lokalnim samoupravama.\n„Naš cilj je bio da dodatnom radionicom omogućimo nastavak diskusije i razmene iskustava između opština i gradova koje učestvuju u RELOF projektu, kao i gostujućih lokalnih samouprava koje su postigle dobre rezultate u unapređenju eikasnosti registracije poreskih obveznika na lokalnom nivou“, rekla je Ana Jolović, direktorka RELOF projekta.\nPredavači Mirjana Milultinović, šef LPA u Paraćinu, Nina Ilić, rukovodilac LPA u Nišu, uz facilitaciju Slobodana Milutinovića, menadžera za stručno usavršavanje na RELOF projektu, predstavili su učesnicima početnu analizu problema u procesu registracije poreskih obveznika kod poreza na imovinu i identifikovanje problema koji se pojavljuju u ovom procesu, kako bi se na osnovu toga definisale preporuke za planiranje unapređenja. Poseban akcenat stavljen je na povezivanje postojećih baza podataka u jedinicama lokalne samouprave, institucijama na nacionalnom nivou i javnim preduzećima.\n← Održana obuka iz poreza na imovinu\nPraćenje budžeta i izveštavanje o učinku programa →


► UNS: Neprihvatljive uvrede Budimiru Ničiću\nKako su naveli iz UNS-a, ispod teksta pod naslovom "Neprijatnost ili šala" koji je objavila GracanicaOnline.Info na svom Fejsbuk nalogu postavljen je komentar: "Jadan si ti Ničiću Ameri te plaćaju da uništavaš sve što je Srpsko!!! Krvavi dolari koje si dobio su od prodaje organa otetih i poklanih Srba!".\nU tekstu koji je komentarisan objavljeni su navodi iz saopštenja uredjivačkog kolegijuma RTV Gračanice i političke stranke Srpska lista, kao i Ničićev odgovor na saopštenje RTV Gračanice.\nU saopštenju RTV Gračanice ističe se da je novinarka ove medijske kuće Dragana Stanojević na protestu "Jedan od pet miliona" doživela neprijatnost od Budimira Ničića koji joj je rekao "slikaj, slikaj, pa odmah da pošalješ Vučiću (Aleksandar)".RTK Gračanica je navela da je Ničić Draganu Stojanović "etiketirao kao režimsku novinarku" dok je izveštavala sa protesta, a da je on bio učesnik protesta.\nOsim RTV Gračanice, reagovala je i Srpska lista koja je navela da je "sramno novinare izlagati poruzi i sprečavati u obavljanju posla".\nNičić je rekao UNS-u da je izveštavao sa protesta i da nije tačno da je koleginicu nazvao režimskom novinarkom.\n"Tačno je da sam u šali koleginici Dragani Stojanović rekao slikaj, slikaj, pa odmah pošalji Vučiću, jer je mene i kolege upadljivo fotografisala i zbog čega sam joj se javno izvinio", rekao je Ničić, a saopštio UNS.


Foto: Južne vesti / J. Adamović\nPotrošači se danas nisu pridržavali mera koje propisuju epidemiolozi, a sve zarad kupovine, najčešće odeće, po sniženim cenama.\nJužne vesti su danas pisale da je deo Obrenovićeve ulice bio blokiran ljudima koji čekaju u redu za ulaz u tržni centar „Forum“, a gužva je bila i na samom ulazu i u zatvorenom delu gde kupci čekaju da neko izađe kako bi ušli unutra.\nRazlog su popusti koje trgovci danas, a neki i tokom celog vikenda, daju povodom „Crnog petka“. Načelnik Komunalne milicije kaže da su planirane pojačane kontrole poštovanja mera uvedenih zbog sprečavanja širenja virusa korona.\nNovinari Južnih vesti su najveće gužve primetili u samom centru Niša, ispred „Foruma“. Uglavnom su u redovima mladi, a većina je bila sa zaštitnom maskom.\nEpidemiolog Predrag Kon je povodom gužvi i redova koji su danas zabeleženi rekao da je teško zabraniti „Crni petak“, ali da su mere zaštite vrlo jasne i da je odgovornost na organizatorima akcija i građanima.\n– Prema tome, onaj ko organizuje „Crni petak“ je direktno odgovoran za ono što budu posledice. Ako se poštuju mere i ako se obezbedi da to funkcioniše to bi i moglo da se proguta, ako je činjenica da se stvaraju gužve ispred ne može se prihvatiti odgovornost za tako nešto i odgovornost je na onima koji su to organizovali, a svako nosi i individualnu odgovornost. Meni ne bi palo napamet, nije mi je jasno kako je to sada najznačajnije kada je danas 57 umrlih, to mi uopšte nije jasno – pojasnio je Kon.


Upitan da kaže koliki je rizik od obnova sukoba na Balkanu, Klark je rekao da smatra da se nešto slično neće dogoditi u bliskoj budućnosti\nNova provokacija, Vesli Klark dobio medalju: Tači odlikovao NATO komandanta koji je bombardovao Srbiju\n- Doći će vreme kada će Kosovu trebati sopstvena vojska ali to treba da se dogodi nakon što se odnosi sa Srbijom normalizuju. I NATO bi trebalo da ostane na KiM sa Kforom do tog vremena i da Kosovu omogući potpuni privredni razvoj, ulaganje u ekonomske resurse i infrastrukturu, energiju, puteve i drugo što će Kosovo učiniti još atraktivnijim za strana ulaganja - rekao je Klark u intervju za Glas Amerike na albanskom jeziku.\nUpitan da prokomentariše proces pregovora o normalizaciji odnosa Beograda i Prištine, Klark je kazao da je u tom procesu neophodan "punopravan posrednik", čija je jedina misija da približi dve strane i normalizuje njihove odnose.\nFoto: Guliver/R. D. Ward/DoD via Getty Images\n- Mislim da bi to mogao biti Amerikanac, pa čak i Evropljanin, gde god je podrška veća. Ali, na kraju, budući da i Kosovo i Srbija žele da budu deo EU, to mora da bude Evropljanin, ili idealno, američko - evropska grupa - ocenio je Klark.\nUpitan da kaže koliki je rizik od obnova sukoba na Balkanu, Klark je rekao da smatra da se nešto slično neće dogoditi u bliskoj budućnosti.\nKFOR vodi računa o bezbednosti na KiM Foto: Profimedia/AFP\n- Mislim da je ono što se mora učiniti u politici je da se obezbedi bezbednost, a zatim da se gleda u budućnost s nadom i da se izbegne korišćenje straha kao političkog uticaja. To je težak put kroz koji moraju da prođu politički lideri i administracije, ali trebaju da ponude nadu za budućnost kao motivirajuću silu umesto da se boje šta se može dogoditi - rekao je Klark.


srijeda, 20. maj 2015. 13:11\nSastanak poslanika Damjanovića sa predstavnicima Ambasade Ruske Federacije\nPoslanik Aleksandar Damjanović, sastao se danas sa predstavnicima Ambasade Ruske Federacije u Crnoj Gori: Vladimirom Gurkovim, zamjenikom ambasadora i Aleksandrom Kulešovim, savjetnikom za ekonomska pitanja u Ambasadi.\nčetvrtak, 14. maj 2015. 15:21\nDelegacija Skupštine Crne Gore učestvovala na manifestaciji povodom Dana Crnogoraca Kosova\nIskazana podrška ustavnom priznanju crnogorske manjine na Kosovu\nponedjeljak, 11. maj 2015. 19:15\nOdržan sastanak poslanika Nimanbegua sa studentima iz Amerike\nPoslanik Genci Nimanbegu, sastao se danas sa studentima sa američkog Arcadia univerziteta, koji borave u studijskoj pośeti Crnoj Gori. Ovi studenti pohađaju postdiplomski program „Međunarodni mir i rješavanje konflikata“, koji predvode profersor Alex Roinishvili Grigorev i profesorica Amy Susan Cox.\nponedjeljak, 04. maj 2015. 22:11\nSastanak poslanika Kluba samostalnih poslanika sa senatorima Republike Italije\nPoslanici Kluba samostalnih poslanika Mladen Bojanić, Dritan Abazović, Miodrag Lekić, Velizar Kaluđerović, Neven Gošović i Novica Stanić, sastali su se danas sa senatorima Senata Republike Italije Aldom Di Biagiom i Stefanom Collinom.\nčetvrtak, 30. april 2015. 15:27\nPoslanici Kluba samostalnih poslanika sastaće se sa senatorima Republike Italije\nBijeli salon Skupštine Crne Gore, 4. maj, u 16.30 časova\nutorak, 28. april 2015. 16:00\nU nastavku XVII Cetinjskog parlamentarnog foruma održane tri sesije\nU nastavku XVII Cetinjskog parlamentarnog foruma posvećenog temi ‘’Ljudska prava i rodna ravnopravnost u sektoru bezbjednosti i odbrane’’, koji je počeo danas na Cetinju, održane su tri sesije.\nutorak, 28. april 2015. 08:50\nXVII Cetinjski parlamentarni forum\nCetinjski parlamentarni forum ‘’Ljudska prava i rodna ravnopravnost u sektoru bezbjednosti i odbrane’’ počeće danas na Cetinju, u organizaciji Skupštine Crne Gore, u saradnji sa misijom OEBS-a u Crnoj Gori.


APELACIONI SUD - Osnivanje Аpelacionog suda\nPočetna / O APELACIONOM SUDU / Osnivanje Аpelacionog suda\nO APELACIONOM SUDU U BEOGRADU\nApelacioni sud u Beogradu osnovan je Zakonom o uređenju sudova i Zakonom o sedištima i područjima sudova i javnih tužilaštava od 22. decembra 2008. godine. Sa radom je počeo 01. januara 2010. godine. Predsednik suda je sudija Duško Milenković.\nUtvrđeni broj sudija u Apelacionom sudu u Beogradu je osamdeset osam. Trenutno ovaj sud radi sa smanjenim brojem sudija, jer od osamdeset šest izabranih, sudijsku funkciju obavlja osamdeset dvoje sudija (uključujući i predsednika suda). Jedan sudija ovog suda postavljen je za predsednika Višeg suda u Beogradu, jedan sudija je postavljen za v. f. presednika Prvog onovnog suda u Beogradu, a četiri sudijska mesta su nepopunjena.\nPravilnikom o unutrašnjem uređenju i sistematizaciji radnih mesta predviđeno je da poslove u Apelacionom sudu u Beogradu obavlja 201 lice i to: 160 državnih službenika i 41 nameštenik.\nSedište Apelacionog suda u Beogradu je u Nemanjinoj ulici broj 9. U istoj zgradi smeštene su najviše sudske instance: Vrhovni kasacioni sud, Privredni apelacioni sud i Upravni sud.\nProstorije Apelacionog suda u Beogradu nalaze se u u suterenu gde je smešten daktilobiro, u prizemlju zgrade gde su smeštene pisarnice, zatim u mezaninu, na prvom i drugom spratu gde su smeštene sudnice, kabineti sudija i sudijskih pomoćnika.\nU Apelacionom sudu u Beogradu nalazi se dvadeset i jedna sudnica. One su predviđene za javne sednice, glavne pretrese i rasprave pred drugostepenim sudom. Na prvom spratu nalazi se najveća sudnica u zgradi, površine preko 200 kvadratnih metara, sa 200 mesta predviđenih za sudsko veće, okrivljene, branioce, punomoćnike i građane.\nSudska uprava se nalazi na drugom spratu u prostorijama 2.01, 2.02 i 2.03.\nApelacioni sud u Beogradu spada među najveće pravosudne ustanove u zemlji jer obavlja poslove iz drugostepene nadležnosti za područje viših sudova u Beogradu, Valjevu, Smederevu i Pančevu. Prema zvaničnim statističkim podacima na području koji pokriva ovaj sud (11.191 km2), živi oko 2 300 000 stanovnika.\nU Apelacionom sudu u Beogradu formirana su sledeća sudska odeljenja: Građansko odeljenje, Građansko odeljenje za radne sporove, Krivično odeljenje, Odeljenje za krivične postupke prema maloletnicima, Posebno odeljenje za organizovani kriminal, Odeljenje za ratne zločine, Odeljenje za postupanje po zahtevima za zaštitu prava na suđenje u razumnom roku i Odeljenje sudske prakse.


Predsednik izjavio: Bez Kine nema velikih projekata u Srbiji – Nadlanu.com\nPredsednik izjavio: Bez Kine nema velikih projekata u Srbiji\nObjavljeno 26. feb 2014. / 15:56:08\nPredsednik Srbije Tomislav Nikolić izjavio je danas da je za Srbiju dragocena saradnja sa Kinom i da su veliki projekti gotovo nemogući bez saradnje sa kineskim partnerima.\nNikolić je u razgovoru sa zamenikom generalnog direktora kineske Eksim banke Vangom Hong Veiem istakao da se dosadašnje kineske investicije u Srbiji „realizuju prilično uspešno“ i da očekuje da budu još intenzivnije, saopštila je pres služba Predsednika Srbije.\nOn je dodao da se nada da će se saradnja sa Kinom unapređivati nakon formiranja nove vlade Srbije.\nNikolić je ocenio da ulaganje u projekte predstavlja investiciju u budućnost Srbije i da se više od deset godina kreditirao budžet Republike, umesto razvoj privrede.\n– Danas svi skupo plaćamo pogrešnu ekonomsku politiku ranijih vlada. To mora da se promeni i Srbija je spremna da kandiduje svoje projekte, jer je svesna da će Kina, ukoliko ne nađe u Srbiji pogodno tle za plasman svojih sredstava, otići u drugu zemlju centralne i istočne Evrope – kazao je Nikolić.\nU saopštenju se navodi da je zamenik direktora Eksim banke istakao da gaji duboko prijateljstvo prema Srbiji i srpskom narodu, i dodao da je ta banka najviše novca za investiranje namenila za infrastrukturne i projekte u oblasti energetike.\n– Veoma smo zainteresovani da prvu tranšu sredstava izdvojenih za zemlje centralne i istočne Evrope u iznosu od 500 miliona dolara, uložimo u izgradnju puteva, mostova, energetskih postrojenja i obnovljive izvore energije – naglasio je Vang Hon Vei.\nOn je kazao da Srbija, u programu Eksim banke za centralnu i istočnu Evropu, zauzima posebno mesto.\nNikolić je predložio da kineske kompanije planiraju direktne investicije u Srbiji, jer na taj način mogu značajno smanjiti troškove transporta i istovremeno iskoristiti ugovore o slobodnoj trgovini koje Srbija ima sa više zemalja.\nJelena Ćuruvija svedočila danas u tužilaštvu\nBez kontrole i deklaracije: Svaki drugi butik prodaje robu iz Kine\nSrbija ostaje bez investicija iz Kine?\nLjajić: Kina zainteresovana da investira u drvnu industriju i rudarstvo\nPredsednik pozvao privrednike iz Indije da investiraju u Srbiju\nNikolić predlaže koncesiju za izgradnju kanala Morava\nOPET TAJ FOTOŠOP: Sandra Obradović preterala sa…\nNataša Polarecki pre 37 minuta 0\nMRAČNA TAJNA BOŽIĆNIH UKRASA: 60 odsto njih proizvodi se u…\nJEZIV KRAJ: Svi su mislili da je manekenka umrla zbog…\nDeset najčudnijih navika Kineza


EKSPERT: SAD su previše slabe da zaustave Severni tok 2 - AMERIKA ZNA DA SLEDI OVO ... | WebTribune\nHome SPEKTAR EKSPERT: SAD su previše slabe da zaustave Severni tok 2 – AMERIKA ZNA DA SLEDI OVO …\nSAD ne mogu sprečiti izgradnju gasovoda Severni tok 2 a “Nemačka ne može napustiti Severni tok 2 u trenutnoj fazi,“ rekao je naučni direktor rusko-nemačkog foruma, Aleksandar Rahr.\nPored toga, Rahr je naglasio da “Evropi treba gas, koji može doći samo iz Rusije ili Norveške,“ napominjući da “nema drugih izvora.“\nAmerički predsednik Donald Tramp “neće moći da zaustavi Severni tok 2, jer će Nemačka, Austrija i niz drugih zemalja, posebno njihove poslovne zajednice, odgovoriti sa čvrstim “ne“,“ rekao je stručnjak za okruglim stolom seminara “Poseta Vladimira Putina Berlinu: Rezultati pregovora“ koji je organizovan od strane Rossiya Segodnya.\nPregovori su održani u Berlinu između ruskog predsednika Vladimira Putina i nemačke kancelarke Angele Merkel 18. avgusta. Oba lidera su ispitivali projekat Severni tok 2 i potrebu da se on zaštiti od mogućih sankcija vezanih za njegovu realizaciju, izjavio je portparol Kremlja Dmitrij Peskov.\nProjekat Severni tok 2, pod vođstvom saveza ruskih, nemačkih, austrijskih, francuskih i holandskih kompanija, ima za cilj da diverzifikuje puteve za isporuku goriva do Evrope i podstakne energetsku sigurnost između svih ovih država.\nPredviđeno je da se dva gasovoda instaliraju na Baltičkom morskom dnu da se transportuje 55 milijardi kubnih metara gasa godišnje. Gasovod će proći kroz ekonomske zone Nemačke, Finske, Rusije, Švedske i Danske.\nDo sada još samo Danska nije odobrila izgradnju, pored neodobravanja drugih zemalja kao što su SAD, Ukrajina, Letonija, Litvanija i Poljska, koje tvrde da bi ovo moglo povećati zavisnost evropskih zemalja od ruskog gasa.\nMeđutim, Moskva i Berlin su više puta istakli da je Severni tok čisto komercijalni projekat.\nVašington i drugi neprijatelji Rusije znaju, da kad se projekat Sverni tok završi, da će se odnosi između Rusije i Evrope poboljšati i više neće moći diktirani od strane SAD.


Mali:Udari na poslednja uporišta islamista\nŠef francuske diplomatije Loran Fabius rekao je da su novi vazdušni napadi francuske vojske u Maliju usmjereni na skladišta nafte i utočišta islamških ekstremista. Fabius je u izjavi francuskom radiju Inter potvrdio da su najnoviji napadi izvedeni tokom noći u regionu Kidal, u blizini granice sa Alžirom.\nKidal važi za poslednji bastion radikalnih islamista koji su ga zauzeli prošle godine i izazvali strahovanja da će oblast, po površini veća od Francuske, postati utočište boraca Al Kaide.\n"Ne mogu ostati tamo dugo vremena ukoliko ne budu imali zalihe", rekao je francuski ministar.\nOn je naveo da je riječ o akcijama u okviru širih napora za prekid snabdevanja radikalnih pobunjenika koji su u jednom trenutku preuzeli kontrolu nad većim dijelom zemlje i nametnuli izuzetno stroga pravila stanovništvu.\n"Želimo da veoma brzo prepustimo odgovornost za bezbjednost afričkim snagama - AFISMA, u gradovima koje kontrolišemo", rekao je on..\nFrancuska vojska drži pod kontrolom Timbuktu i još nekoliko gradova na sjeveru Malija.\nFrancuski predsednik Fransoa Oland posjetio je pre dva dana Mali da bi podržao francuske vojnike koji se tamo nalaze i da bi se založio da oni budu što pre zamenjeni afričkim snagama.


Sva izdanja Privrednog Imenika Srbije - Proizvodi - Telcom\nPrivredni Imenik Srbije je multimedijalni B2B projekat čiji je osnovni cilj prezentacija poslovnih informacija o privrednim subjektima iz Republike Srbije i pružanje usluga direktnog marketinga što većem broju korisnika. U zaokruženoj ponudi, pored tiražnog štampanog i veoma traženog elektronskog izdanja-programa, najveći značaj i veliki broj poseta ima internet prezentacija Privrednog Imenika Srbije.\nInternet izdanje - Online Privredni Imenik Srbije\nOd 2001. godine radi internet sajt Privrednog Imenika Srbije sa bazom podataka, pretraživačem i Klasifikacijom delatnosti i od tada internet izdanje\tPrivrednog Imenika Srbije preuzima sve važniju ulogu u našem B2B projektu. Dinamičnost interneta kao medija omogućava ostvarivanje poslovnih komunikacija i protok informacija do nedavno nezemislivim brzinama. Informacije o privrednim subjektima tako postaju trenutno dostupne najširem krugu zainteresovanih, u koje se bez obzira na izrazito naglašen B2B koncept uključuje i sve veći broj privatnih lica-potencijalnih kupaca i korisnika roba i usluga...\nViše o online izdanju Privrednog Imenika Srbije >>>\nElektronsko izdanje - Program/CD Privrednog Imenika Srbije\nOd 1999. godine u ponudi je i elektronsko izdanje Privrednog Imenika Srbije-Program/CD u obliku modularnog programskog paketa Telcom Poslovne Aplikacije. Ovaj program sa bazom podataka Privrednog Imenika Srbije, u kojoj se nalaze osnovne informacije za oko 46.000 privrednih subjekata iz Republike Srbije sa preko 17.000 e-mail adresa i više od 22.000 adresa internet sajtova, nudi mnoge prednosti u odnosu na štampano i internet izdanje Privrednog Imenika Srbije. To se naročito odnosi na ogromne mogućnosti za pretraživanja, čuvanja i izvoz rezultata pretraga, koji dalje mogu poslužiti za pravljenje sopstvenih baza podataka, tabela i mejling lista.\nViše o elektronskom izdanju Program/CD >>>\nŠtampano izdanje - Katalog Privrednog Imenika Srbije\nŠtampano izdanje Privrednog Imenika Srbije (Knjiga) izlazi neprekidno od 1991. godine i jedno je od prvih poslovnih izdanja tog tipa u Srbiji posle raspada SFRJ. U toku svog dugogodišnjeg neprekidnog izlaženja postignut je tiraž od više desetina hiljada primeraka. Za to vreme stalno se radilo na poboljšanju tehničkih karakteristika izdanja i usavršavanju prezentacije sadržaja, naročito u pogledu Klasifikacije delatnosti koja je primenjena u drugom delu knjige Vodiču kroz delatnosti. Od 2014. godine priprema se specijalno godišnje dvojezično izdanje Privrednog Imenika Srbije-Katalog, u kojem je pažnja usmerena na uspešne i značajne firme iz Republike Srbije, prema izboru redakcije Privrednog Imenika Srbije.


Direktor niškog "Naissusa" prima građane svakog drugog petka - JUGPRESS\nDirektor niškog “Naissusa” prima građane svakog drugog petka\nOd petka 16.07.2021.god. Goran Milosavljević, direktor JKP“Naissus“ Niš nastavlja dobru tradiciju da razgovara sa građanima na adresi u ulici Kneginje Ljubice 1/I, saopšteno je iz tog preduzeža.\n” Prijem građana nadalje biće praksa svakog drugog petka od 7:30 sati gde će direktor sa svojim timom rukovodilaca iz različitih sektora preduzeća, u neposrednoj komunikaciji sa građanima dogovarati konstruktivne predloge u okviru zakonskih regulativa za rešavanje različitih problema sa kojima su oni suočeni. Zakazivanje termina za prijem u JKP“Naissus“sugrađani mogu prijaviti na telefon 502-744. Dobar primer“otvorenih vrata“ ovog javnog preduzeća biće ponavljan svakog drugog petka a prvi naredni je 30.07.2021. godine”, navodi se u saopštenju


June 2, 2020, ispravka za OneNote 2016 (KB4484329)\nOvaj članak opisuje ispravku 4484329 za Microsoft OneNote 2016 koja je objavljena 2020 2.\nOvu ispravku omogućava da stanarka napravi privremenu korekciju u različitim OneNote intervale sinhronizacije pomoću postavki smernica grupe. Ove korekcije Obezbedite bolje opšte performanse aplikacija za korisnike. Više informacija o Kako da primenite ovu ispravku i dodate postavke smernica grupe, pogledajte KB4549688.\nPreuzmite ispravku 4484329 za 32-bitnu verziju programa OneNote 2016\nPreuzmite ispravku 4484329 za 64-bitnu verziju programa OneNote 2016\nNa listi ispravki pronađite i izaberite KB4484329, a zatim kliknite na dugme Deinstaliraj.\nVerzija ove softverske ispravke za engleski (Sjedinjene Države) instalira datoteke koje imaju atribute navedene u sledećim tabelama.Datumi i vremena za ove datoteke navedeni su u koordiniranom univerzalnom vremenu (UTC). Datumi i vremena za ove datoteke na lokalnom računaru su prikazani u lokalnom vremenu zajedno sa nekorišćenjem odstupanja za trenutno letnje/zimsko računanje vremena (DST). Osim toga, datumi i vremena mogu da se promene kada izvršavate određene operacije na datotekama.


Radio Tivat | Crnu Goru prepoznaju po Porto Montenegru\n27 апр Crnu Goru prepoznaju po Porto Montenegru\nPosted at 10:26h in Politika\tby\tweb master\nMinistar održivog razvoja i turizma Branimir Gvozdenović kazao je na sastanku sa ambasadorom Kanade u Crnoj Gori, Filipom Piningtonom, da je zadovoljan tradicionalno dobrim i prijateljskim odnosima između Crne Gore i Kanade. On je iskazao želju za nastavkom uspješne saradnje.\nSagovornici su, kako je saopšteno, istakli značaj dolaska turista i uspješnih investitora iz Kanade, a posebno zadovoljstvo za njih predstavlja činjenica da turistička i jahting industrija, Crnu Goru već prepoznaje po projektu kanadskog investitora Pitera Manka „Porto Montenegro“ u Tivtu, koji se kontinuirano dinamično razvija.\n„Zahvaljujući toj investiciji postoji dobro utemeljenje za daljim razvojem saradnje u toj oblasti. Ambasador Pinington je istakao činjenicu da je Crna Gora moderna, bezbjedna i konkurentna zemlja, te da postoji značajan prostor za njenu dalju promociju u Kanadi, kako kroz investicije, tako i kada je riječ o turizmu i ekonomskoj saradnji“, navodi se u saopštenju Ministarstva održivog razvoja i turizma.\nTokom sastanka, kako se ističe, razmotrena je mogućnost organizovanja biznis foruma u Torontu, sa ciljem upoznavanja kanadskih investitora o poslovnom ambijentu i mogućnostima investiranja u Crnu Goru, kao i predstavljanje Crne Gore na investicionim i turističkim sajmovima u Kanadi.


Učesnici tribine na festivalu Mirdita - Dobar dan: Idro Seferi (levo, moderator), Emel Ajdini, Jovana Prusina, Eraldin Fazliju, Bojan Elek, u beogradskom Centru za kulturnu dekontaminaciju, 31. maja 2018. (Foto: Glas Amerike)\nPolitičke elite Srbije i Kosova koriste proces normalizacije odnosa da bi se zadržale na vlasti, bez ikakve stvarne želje za normalizacijom i boljitkom po građane, a trenutak kada Beograd bude priznao Kosovo, biće tek početak prave normalizacije odnosa, rečeno je između ostalog na debati "Kosovo - Srbija: Šta predstavljamo jedni drugima", u okviru festivala kulture "Mirdita, dobar dan" koji se održava u Beogradu.\nMlade učesnike tribine i goste, koji su vreme rata na Kosovu 1998. i 1999. godine bili deca, ili koji su rođeni nakon rata, i drugog dana festivala čuvao je prsten jakih policijskih snaga koje su potpuno blokirale okolne centralne beogradske ulice za saobraćaj, proveravajući ko ulazi peške između barikada.\nPrema rečima Emel Ajdini, aktivistkinje organizacije Integra sa Kosova, mladi sa Kosova većinom ne veruju da je moguće otputovati u Beograd bez problema, što je slučaj i sa mladima iz Srbije, kada je reč o Prištini. Nedostaju bazične informacije kako se živi u Beogradu, odnosno Prištini, a udžbenici istorije stvaraju osnov za lako narastanje mržnje.\nVideo: Emel Ajdani o mladima u regionu\n"Narodi Zapadnog Balkana uopšte ne poznaju jedni druge, udžbenici istorije ih uče mržnji. Kad istorija u V ili VI razredu piše samo loše o Albancima, to normalno podstiče jezik mržnje. I šta će biti sutra kada se sretnu sa svojim vršnjaima, kako će razgovarati", upitala je ona.\nJovana Prusina, aktivistkinja Inicijative mladih za ljudska prava, bila je đak prvak kada je počeo rat na Kosovu i bombardovanje NATO-a, a kako je ispričala, kontekst tragičnih događaja zbog nedostatka kredibilnih informacija u javnosti Srbije, shvatila je tek mnogo kasnije.\n"Mislim da mora da se razgovara sa mladima", rekla je ona, posebno po pitanju suočavanja sa prošlošću, odnosno šta su doživljavali ljudi na Kosovu i ljudi u Srbiji.\n"Civilno društvo jedino redovno međusobno komunicira. Posao civilnog društva je jako veliki, ali to mora bolje, izdržljivije, tako da festival Merdita-Dobar dan u nekom momentu postane mejnstrim Beograda", istakla je Prusina.\nVideo: Jovana Prusina o Mirdita - dobar dan\nIspričala je kako ima mladih ljudi koji odu u Prištinu i iznenade se zato što je Priština grad. "Ljudi odu, pa se vrate i kažu 'uh, šta sam sve video i naučio'", kaže ona. Po povratku im bude teško, jer ne razgovaraju u društvu šta su sve videli, kao inače kad se vrate sa puta, već se suoče sa pitanjima "a šta si uopšte tamo radila kod 'Šiptara'".\nBojan Elek, koji je u Kosovskoj Mitrovici živeo kao dečak u vreme bombardovanja, danas aktivista Beogradskog centra za bezbednosnu politiku, rekao je da su rat na Kosovu i bombardovanje Srbije bili tragedija, a da je ono "što se sada dešava farsa".\n"Na vlasti su iste političke elite kao i u vreme rata, kojima se isplati da se bave normalizacijom odnosa i dijalogom kako bi ostali na vlasti", kazao je Elek koji je rođen u Mitrovici i koji je živeo na Kosovu do 2006. godine.\nOn je podsetio na istraživanje BCBP, koje je pokazalo da se dve trećine građana Srbije zalaže za nastavak Briselskog dijaloga, ali da se 84 odsto njih protivi priznanju nezavisnosti Kosova, čak i ako je to uslov za članstvo u EU.\nEraldin Fazliju, novinar redakcije "Kosovo 2.0" koja je jedna od retkih na Kosovu koja svoje vesti sa albanskog jezika prevodi na engleski i srpski, ocenio je da je na sceni "licemerje predstavnika obe vlasti, zbog čega se ne može doći do istinske normalizacije odnosa".\n"Na Kosovu i u Srbiji govore o finalnoj fazi pregovora, govore o finalu, kao u fudbalu, a ne znamo kako se došlo do finala", kazao je on i dodao da se ne priča o realnim problemima poput nerešenog pitanja 1.670 nestalih.\nPodsetio je da neki funkcioneri Srbije govore o Kosovu kao o "islamskoj državi", dok neki funkcioneri Kosova porede Srbiju sa nacističkom Nemačkom.\n"Zanimljivo mi je - zašto rade to kad se u Briselu vodi dijalog o normalizaciji. To govori da su nenormalni. A kako proces normalizacije sa nenormalnim ljudima", upitao je Fazliju i dodao - "kako možeš da normalizuješ odnose ako tvrdiš da se ništa nije dogodilo u prošlosti?"


Kriminalac poreklom iz Srbije osuđen u Velikoj Britaniji - GOV.UK\nKriminalac poreklom iz Srbije osuđen u Velikoj Britaniji\nKriminalac poreklom iz Srbije, osuđen je u Londonu na devet godina i šest meseci zatvora zbog puštanja u promet narkotika A klase.\nPublished 10 Април 2014\nIvan Mančić, kriminalac poreklom iz Srbije, osuđen je u Londonu na devet godina i šest meseci zatvora zbog puštanja u promet narkotika A klase (kokain), posedovanja imovine stečene kriminalom, neovlašćenog posedovanja vatrenog oružja i posedovanja falsifikovanih ličnih dokumenata.\nMančić je uhapšen u maju 2013. godine, a na suđenju održanom prošle nedelje u Londonu priznao je krivicu. U istrazi koja je prethodila suđenju su učestvovali Nacionalna agencija za borbu protiv kriminala (NCA) i Metropoliten policija, uz podršku Ministarstva unutrašnjih poslova Republike Srbije.\nU sklopu iste akcije uhapšen je i državljanin Crne Gore Žarko Pejović. Pejović je osuđen na 30 meseci zatvora zbog puštanja u promet narkotika B klase (kanabis), posedovanja imovine stečene kriminalom i posedovanja falsifikovanih ličnih dokumenata.\nOve sudske presude potvrđuju da će krivična dela u vezi sa posedovanjem vatrenog oružja u Velikoj Britaniji ubuduće biti oštro sankcionisana.\nViše detalja o ovom slučaju možete pročitati u saopštenju NCA


TAČI OBEZBEDIO UČEŠĆE KOSOVA NA NAJVEĆEM PRIVREDNOM SAJMU - Kosova Info\nHome Srpski TAČI OBEZBEDIO UČEŠĆE KOSOVA NA NAJVEĆEM PRIVREDNOM SAJMU\nTAČI OBEZBEDIO UČEŠĆE KOSOVA NA NAJVEĆEM PRIVREDNOM SAJMU\nPredsednik Kosova Hašim Tači, prvog dana državne posete Japanu održao je mnogobrojne sastanke u Osaki i Kjotou.\nKako bi unapredio agendu saradnje i privredne razmene između dve države, Tači je na početku održao sastanak sa predstavnicima privrednih komora Japana, kao i sa poslanicima japanskog Parlamenta koji dolaze iz ovog regiona, saopšteno je iz informstivne službe predsednika Kosova.\nNa zajedničkom sastanku, Tači je istakao da je sada vreme za stvaranje nekoliko konkretnih primera japanskih investicija na Kosovu. On je rekao da je ambijent poslovanja na Kosovu najkonkurentniji u regionu.\n„Mi smo 40-ta zemlja na rang listi Svetske banke o poslovanju. Kosovo lako može da postane biznis centar i centar japanskih investicija koje za cilj imaju evropsko tržište, jer imamo neometan pristup najvećem svetskom tržištu, tržištu EU“, dodao je on.\nTači je rekao da je i Kosovo zainteresovano da izvozi svoje proizvode u Japan, a koji se izvoze i u drugim državama sveta.\n„Ubrzo ćemo imenovati počasnog konzula u Osaki, koji će biti most povezivanja između naših država, naroda i firmi“, najavio je predsednik Tači.\nS druge strane, domaćini ovog sastanka, poslanici Parlamenta Japana iz ove oblasti Yasuhide Nakayama, Naomi Tokashiki, kao i predsednik Privredne komore Osake Tsutomu Miyagi izrazili su zadovoljstvo nivoom privredne saradnje između Kosova i Japana, ističući potrebu da se ova saradnja još više proširi.\nPrisutni na ovom sastanku su bili i predstavnici raznih japanskih privrednih komora, udruženja Kansai, direktori korporacija kao i Poslovne alijanse Kansai, u koju je učlanjeno više od 1300 organizacionih i korporativni firmi.\nNa ovom sastanku je potvrđeno učešće Kosova na najvećem sajmu na svetu “Osaka Expo 2025”, na kojem je Kosovo obezbedilo jedan paviljon za promovisanje mogućnosti za investiranja i proizvode firmi.\nFlet vëllai i personit që u vra në Lagjen e Spitalit: Mefail Rafuna shkrepte plumba si me gjuajt në kukulla\nMPJ: Nuk ka paralajmërime për çnjohje\nPODRŠKA I POMOĆ OPŠTINAMA PRIORITET JE MALS-A\nKP: U SELU VARAGE UKRADEN ALAT U VREDNOSTI OD 4000 EVRA\nVEBER, VOGEL: LAJČAK LOŠ IZBOR, SLOVAČKA NE PRIZNAJE KOSOVO\nTërmet i fuqishëm në Turqi, tetë të vdekur\nAmbasada amerikane në mbrojtje të futbollistit serb, Iviq: Kosova është shtëpia juaj


RTCG - Radio Televizija Crne Gore - Nacionalni javni servis :: Hronika :: Uhapšen zbog napada i krađe\n25. 01. 2021. 17:51 >> 17:51 0\nRAZBOJNIŠTVO U BARU\nBarska policije uhapsila je E.J. (36) iz Sjeverne Makedonije zbog sumnje da je izvršio krivično djelo razbojnička krađa.\n"Postupajući po prijavi zaposlenih Hitne medicinske pomoći da je u njihove prostorije sa povredama na ukazivanje pomoći pristupio B.R.D. (74) državljanin Velike Britanije, policijskih službenici su preduzeli aktivnosti iz svoje nadležnosti. Oštećeni je naveo da je napadnut u svojoj porodičnoj kući od strane nepoznatog lica koje mu je tada otuđilo novac", navodi se u saopštenju.\nPolicija je, kako se navodi, ubrzo identifikovala, locirala i uhapsila osumnjičenog.\n"E.J. je 21. januara 2021. godine oko 18,00 časova u naselju Zeleni pojas zatečen u krađi od strane oštećenog, te je on, sumnja se, u namjeri da zadrži novac u iznosu od 260 eura fizički napao oštećenog, koji je pokušao da ga spriječi u krađi, nanoseći mu više lakih tjelsnih povreda u predijelu glave", zaključuje se.\nZbog krađa uhapšeno pet osoba\nPrijave protiv devet osoba zbog bakljade


Počela izgradnja fabrike čokolade u Novom Sadu - Novi Sad\n12:03:00 05.03.2020, Komentara: 0\nNovi Sad - Gradnja fabrike čokolade švajcarske kompanije „Beri Kalebo“ (Barry Callebaut) zvanično je počela danas polaganjem kamena temeljca u prisustvu najvišeg gradskog, pokrajinskog i državnog rukovodstva. Fabrika se gradi na regionalnom putu M-7 prema Zrenjaninu, a uposliće stotinu ljudi i početi proizvodnju 2021. godine. U temelje fabrike položene su dve čokoladne kocke od po pet kilograma.\nDržava Srbija podržala je ovu investiciju sa 14,2 miliona evra iz budžeta, a njena ukupna vrednost je procenjena na 45 miliona evra u periodu od pet godina. U ovoj fabrici će u narednim godinama biti zaposleno stotinak radnika, a pogon bi trebalo da proizvede 50.000 tona čokolade godišnje. Državni podsticaji u iznosu od 12 miliona evra dati su na ime troškova izgradnje fabrike i kupovine mašina i opreme. Ovaj novac će se isplaćivati u pet rata od 2020. do 2024. godine i za uzvrat proizvođač čokolade svake godine treba da zaposli određen broj ljudi. U prve dve godine devetoro radnika, dok se obimnije zapošljavanje od 67 radnika očekuje tek od 2022. i 2023. godine. Država je fabrici poklonila i zemljište od 20.900 kvadratnih metara vrednosti od 2,19 miliona evra. Zemljište je bilo u manjinskom vlasništvu Republike, a veći deo od 13.026 kvadrata je Grad Novi Sad u julu prošle godine bez naknade ustupio državi. Ostatak placa gde se gradi fabrika su Švajcarci kupili od „Mops investa“ koji je delom u vlasništvu direktora Grand produkcije Saše Popovića, a delom u vlasništvu firme „Bavaria Motorad“ čiji je vlasnik poslanik Srpske napredne stranke Ostoja Mijailović,\nUgovori o ovim ulaganjima potpisani su u septembru prošle godine.\nPredsednik Srbije Aleksandar Vučić izjavio je da subvencija od 12 miliona evra nisu samo subvencije po radnom mestu. Na pitanje novinara da li je 12 miliona evra dato za 100 radnika, odnosno 120.000 evra po radnom mestu, Vučić je rekao da su davanja države ovde bila do visine investicije, uticaja koji će imati na lokalnu sredinu, a ne samo po radnom mestu i da je investitor mogao da traži i više novca.\n- Mogli su da dobiju, a nisu tražili više - rekao je Vučić.\n- Sto radnih mesta nije mala stvar, jer će toliko porodica da živi lakše, posebno što će inženjeri imati plate na nivou evropskog proseka, a ostali zaposleni iznad proseka u Srbiji. Projekat od 50 miliona evra je velika investicija, a ovde će se izgraditi i Akademija čokolade što će dodatno angažovati naše ljude sa Univerziteta. Imaćemo drastično povećan izvoz što će doprineti daljoj stabilizaciji javnih finansija. Takođe je veoma važno što će kompanija najveći deo sirovina nabavljati u Srbiji i to će biti dodatni profit za našu zemlju – izjavio Vučić\nGradonačelnik Novog Sada Miloš Vučević rekao je da oni koji veruju u svoje snove i ne plaše se kritike, zaparložene parcele pretvaraju u najmodernije fabrike. On je istakao da ovakve investicije omogućavaju besplatne vrtiće, udžbenike, nove autobuse i to je pobeda za budućnost naše dece. Za ovo se borimo svaki dan.


ZAJEDNIČKE VOJNE VEŽBE NA PET POLIGONA I ČETIRI AERODROMA! Veliki manevri Rusije i Belorusije, oglasio se Minsk, ovo nije slučajno! - Informer Ad\nZajedničke vojne vežbe Rusije i Belorusije biće održane od 10. do 20. februara, saopštilo je danas Ministarstvo odbrane Belorusije\nVežbe će biti izvedene na pet poligona i četiri aerodroma, prenosi RIA Novosti.\nOdržavanje zajedničkih vojnih vežbi dve zemlje juče je najavio predsednik Belorusije Aleksandar Lukašenko.\nVežbe će biti održane usred rastućih tenzija između Rusije i Zapada zbog situacije u i oko Ukrajine.\nZapad, naime, optužuje Rusiju da proiprema invaziju na Ukrajinu, dok Moksva kategorički odbacuje te tvrdnje i zahteva garancije NATO-a da se neće širiti dalje na istok.\nRusija Ukrajina Ministarstvo odbrane vojne vežbe zajednica


Nakon nesreće na M17: Dvije Srbijanke smještene u KBZ, jedna će biti operisana - Zenicablog\nNakon nesreće na M17: Dvije Srbijanke smještene u KBZ, jedna će biti operisana\nDvije državljanke Srbije povrijeđene su u saobraćajnoj nezgodi koja se popodne dogodila na magistralnom putu M-17 u mjestu Donja Vraca kod Zenice. Prema nezvaničnim informacijama, povrijeđene su iz Subotice.\nPrema informacijama iz Ministarstva unutrašnjih poslova Zeničko-dobojskog kantona nesreća u kojoj su učestvovala tri vozila dogodila se oko 18:30 sati, a povrijeđene su dvije državljanke iz Srbije koje su prevezene u Kantonalnu bolnicu Zenica.\nJedna učesnica saobraćajne nezgode zadobila je teže tjelesne povrede, te će biti podvrgnuta operativnom zahvatu dok su kod druge konstatovane lakše tjelesne povrede pa je njeno stanje nakon hospitalizacije na Urgentnom bloku stabilno.\nSaobraćaj je nakon obavljenog uviđaja normalizovan u 20:20 sati, a na alternativnom putu i magistralnom putu M-17 zabilježene su velike gužve te se vozačima apeluje mirna vožnja i poštivanje saobraćajnih znakova,\nNedaleko od Kuglane: Požar u parkiranom autobusu, u kojem su boravile nepoznate osobe\nIdentifikovana sva tri beživotna tijela u Zenici, treći samac sa Sejmena, u međuvremenu nađen i četvrti umrli Zeničanin


[ 07/05/2021 ] Demokratski front neće podržati slanje vojnika na KiM\tRegion\n[ 07/05/2021 ] SZO odobrila kinesku vakcinu Sinofarm\tVesti\nHomeVestiFBI za petama Đulijaniju\nFBI za petama Đulijaniju\n01/05/2021Redakcija BALKAN TVVesti, Vesti iz sveta, za slajder0\nBivši njujorški gradonačelnik je poslednji u nizu Trampovih saradnika koji su se našli na meti istražnih organa, piše Politika.\nRudi Đulijani je bio Trampov lični pravni savetnik (Foto: EPA EFE – DŽ.L.S. )\nPosle višemesečnih nagađanja da će Rudi Đulijani (76) biti još jedan u nizu Trampovih saradnika koji će završiti na robiji, istražitelji su prekjuče upali u Đulijanijev stan i kancelariju u Njujorku, ubrzavajući istragu o njegovim poslovima u Ukrajini.\nAgenti Federalnog istražnog biroa (FBI) zaplenili su računare i telefone bivšeg gradonačelnika Velike jabuke, mada to još ne znači da će biti podignuta optužnica, prenosi AP. Tužilaštvo ispituje navode da je jedan od advokata bivšeg predsednika Donalda Trampa prao novac, kršio zakon o finansiranju kampanja, lagao državnim organima, ometao istragu i skrivao da radi za strane klijente. Đulijani nije bio zaposlen u administraciji, već je bio lični Trampov advokat, a njegova firma pruža konsultantske usluge i brojnim stranim kompanijama i vladama. Bio je i u Srbiji, gde je 2012. godine izložio plan za „ekonomski razvoj Beograda”.\nU trenutku kad je postalo jasno da Džozef Bajden ima najveće izglede da predstavlja Demokratsku stranku na izborima, Tramp je uz Đulijanijevu pomoć probao da pronađe kompromitujuće podatke o protivkandidatu. Nagovarali su Kijev da pokrene istragu protiv Bajdenovog sina Hantera, koji je dobio unosan posao u ukrajinskoj gasnoj kompaniji posle majdanske „revolucije”.\nPromene na Majdanu odigrale su se za vreme administracije Baraka Obame, koja je podržavala smenu proruskog predsednika Viktora Janukoviča i u kojoj je sadašnji predsednik Džo Bajden bio potpredsednik.\nĐulijanijev advokat je kazao za Foks njuz da je FBI dramatično upao kao da je namerno želeo da ostavi utisak da istražuje kriminalca. Nekadašnji prvi čovek Njujorka već je porekao sve što mu se stavlja na teret, navodeći da je žrtva „čistog političkog progona”. Ukoliko Đulijani sedne na optuženičku klupu, biće samo poslednji na spisku Trampovih saradnika koji su imali problem sa zakonom.\nMeđu njima su Majkl Flin i Rodžer Stoun, osuđeni zbog toga što su lagali državne organe, Trampov strateg u Beloj kući Stiven Benon, optužen za proneveru donacija za izgradnju zida na granici s Meksikom, i Majkl Koen, bivši „konsiljere” koji je „pao” zbog finansijskih malverzacija. Kao i Flina i Stouna, donedavni stanar Avenije Pensilvanija je u poslednjim danima vladavine pomilovao i šefa svog prvog izbornog štaba Pola Meneforta, koji je bio u zatvoru jer je utajio porez u poslovima s Ukrajinom.\nOva zemlja se ispostavila kao kobna ili potencijalno kobna za američku političku elitu. Menefort je robijao zbog poslova koje je tamo sklapao za vreme Janukoviča. I Đulijani godinama posluje s klijentima iz Kijeva, a sad se ispituje da li je protežirao njihove interese tako što je iskorišćavao bliskost s Trampom. Zbog Ukrajine je poveden i prvi postupak za Trampovu smenu u Kongresu. Demokratska stranka je pokrenula neuspešnu proceduru za opoziv kad se saznalo da je Tramp pritiskao predsednika Volodimira Zelenskog da pokrene istragu protiv Bajdenovog sina.\nI protiv Hantera Bajdena je na kraju pokrenuta istraga zbog ukrajinskih poslova, ali ne u Kijevu. Američki tužioci ispituju navode da je Hanter Bajden dobio mesto u Upravnom odboru energetske kompanije „Burisma” zahvaljujući trgovini uticajem, odnosno činjenici da je ukrajinske biznismene upoznavao sa svojim ocem, tadašnjim američkim potpredsednikom. Predsednikov sin je odbacio ove navode, kao i optužbe da je sličnu šemu imao i u Kini, i da je od američkih poreznika sakrio zaradu iz inostranstva.


HomeDRUŠTVOEU poklonila nova vozila za prevoz vakcina za 24 zdravstvene ustanove u Srbiji\nSrpsko zdravstvo od danas je bogatije za 26 specijalizovanih vozila za prevoz vakcina i medicinskog osoblja, a svečana primopredaja upriličena je ispred Palate Srbija.\nVozila za prevoz vakcina posebno su uređena, sa specijalnim zamrzivačima koja mogu da transportuju vakcine do najudaljenijih krajeva Srbije.\nVozila su donacija EU vredne više od pola miliona evra, a namenjena su za 24 zdravstvene ustanove širom Srbije.\nŠef Delegacije EU u Srbiji Emanuel Žofre, simbolično je, uručenjem ključeva ministarki za evropske integracije Jadranki Joksimović i ministru zdravlja Zlatiboru Lončaru, predao vozila na korišćenje, u prisustvu predsednika Srbije Aleksandra Vučića, prenosi Tanjug.\nU jedno vozilo, može da stane par hiljada vakcina, kako bi što brže bile distribuirane širom zemlje, a predsednik se zahvalio EU na donaciji i izdvojenim sredstvima.\n„Naše je zadovoljstvo i dužnost da radimo zajedno. Nastavićemo da radimo sa Srbijom u borbi protiv ove pandemije, jer ne možemo pojedinačno da je pobedimo, bez saradnje i koordinacije”, rekao je Žofre.\nTakođe, ukazao je da vozila, nakon pandemije ostaju na korist zdravstvenom sistemu Srbije.\nPredsednik Vučić zahvalio je danas Evropskoj uniji na pomoći Srbiji u borbi protiv pandemije korona virusa, te na donaciji 26 vozila za prevoz vakcina, ističući da je time rešen problem bržeg dopremanja vakcina širom Srbije.\nVučić je još jednom apelovao na sve građane da se vakcinišu, i time zaštite sebe i svoje bližnje.\n„Važno je, važno da umemo da kažemo hvala. Da ne potcenjujemo, već da pokažemo izuzetno poštovanje za EU na svemu što su učinili. Na ranijih 20 ambulantnih vozila koje smo dobili na poklon od EU, na 200 zaposlenih u zdravstvu koje plaća EU, što značajno pomaže našem sistemu, do ovih 26 vozila za 24 opštine”, rekao je Vučić.\nSada, ističe, kada je važno da se pošalju vakcine bilo gde širom Srbije, neće više biti potrebno da se pozajmljuju vozila, već će se u specijalizovanim vozilima stizati do svakog mesta u Srbiji.\n„Time smo rešili značajan problem u distribuciji vakcina”, naglasio je predsednik Srbije.\nDodao je da je donacija vredna više od 600.000 evra, da je reč o novcu tuđih poreskih obveznika, zbog čega smo dodatno zahvalni EU.\nVučić je pozvao građane da se vakcinišu, jer nema snažnijeg oružje protiv pandemije korona virusa.\n„Pravimo, izrađujemo jednu vakcinu, pravićemo drugu. Vakcine će se vremenom menjati. Vakcinišite se, jer nevakcinacijom ugrožavamo zdravlje svih drugih, a to je od presudnog značaja za naš napredak, za razvoj ekonomije”, rekao je Vučić.\nLjudi koji se ne vakcinišu, kaže, iako na to imaju pravo, nemaju pravo da ugrožavaju druge.\n„Imamo četiri vakcine, imaćemo za mesec dana još jednu, petu. Ako hoćete još neku, šestu, kažite, nabavićemo, samo – dajte, vakcinišite se”, poručio je Vučić.\nVeruje, kaže, da možemo da zajedno da pobedimo koronu, ali samo ako svi preduzmu korake ozbiljnosti i odgovornosti umesto nipodaštavanja bolesti, koja, dodaje, ničemu ne vodi.\nVozila za prevoz vakcina i medicinskog osoblja nabavljena su sredstvima IPA 2020 kroz Projekat EU za lokalni razvoj (EU PRO PLUS) koji sprovodi Kancelarija Ujedinjenih nacija za projektne usluge.\nCilj tog projekta je da doprinese sveukupnom društvenom i ekonomskom razvoju 99 lokalnih samouprava u regionima Šumadije i zapadne, južne i istočne Srbije.\nEvropska unija je za taj trogodišnji program opredelila 30 miliona evra.\nPrivrednici protiv novog modela fiskalizacije, poreski stručnjaci tvrde da je efikasniji


Ugo Čaves u bolnici\n► Ugo Čaves u bolnici\nPredsednik Venecuele Ugo Čaves, koji boluje od raka, hitno je prebačen u bolnicu pošto mu je otkazao bubreg, javili su američki mediji, ali vlasti u Karakasu posredno demantuju tu vest.\n"Čavesovo ukupno stanje je prilično ozbiljno. Kada je došao bio je u teškom stanju zato i jeste hitno prebačen u bolnicu", piše "El Nuevo Herald", list na španskom koji izlazi u Majamiju, pozivajući se na neimenovane izvore.\nPrema izveštaju objavljenom na veb sajtu lista, Čaves je prebačen u Vojnu bolnicu u Karakasu u utorak ujutro, preneo je AFP.\n"U bolnicu, ali psihijatrijsku, treba prebaciti novinare Nuevo Heralda," ocenio je venecuelanski ministar za informisanje Anders Izara preko Tvitera, naizgled demantujući tu vest. On međutim nije izneo bliže detalje.\nČaves je u nedelju, po povratku sa lečenja na Kubi, pokušao da uveri Venecuelance da je zdrav, rekavši im da hemoterapija nije ostavila nikakve negativne posledice na njega i dodao da se nada da više neće biti potrebe da odlazi na lečenje.\n"Moje telo se oseća zdravim, zahvaljujem Bogu i svima vama, kao i doktorima. Ono što je mnogo važnije je da se moja duša oseća ponovo živom, kao da je isceljena", rekao je Čaves na ceremoniji u Karakasu koju je prenosila državna televizija.\nČavesu (57) je odstranjen tumor u Havani 20. juna, ali zvaničnici nisu saopštili više detalja o vrsti raka od koje je oboleo, rekavši jedino da se on nalazio u karličnom delu.\nMinistarstvo spoljnih poslova Venecuele u petak je saopštilo da je sastanak Čavesa i iranskog predsednika Mahmuda Ahmadinedžada, koji je trebalo da bude održan ovog vikenda, odložen na neodređeno vreme.\n"Čekaćemo da se predsednik Čaves u potpunosti oporavi od hemoterapije pre nego što zakažemo novi datum", rekao je šef diplomatije Venecuele Nikolas Maduro.\nČaves, koji je na vlasti od 1999. godine, rekao je da će se oporaviti i pobediti na izborima 2012. godine.\nKandidat opozicije Leopoldo Lopes (40) kandidovao se za učešće u izbornoj trci protiv Čavesa.


Roboti u novinskim redakcijama | Analitika - Informativni Portal\nNeće ugroziti dobre novinare\nRoboti u novinskim redakcijama\nDok štampani mediji koji se bave privrednim temama, prije svega finansijama, smanjuju broj novinara sve se češće angažuju roboti, koji ne traže povišicu plate, ne žale se na prekovremeni rad, a mnogo su brži od svojih "ljudskih kolega" kada treba saopštiti pad ili porast cijena.\nObjavljeno: 11. 02. 2019 - 11:58 Promjenite veličinu teksta: A A A\nVijesti koje donose roboti su sve brojnije i sada je već trećina informacija koje emituje agencija za ekonomske vijesti Blumberg njuz rezultat rada robota-novinara. Sistem koji koristi ovaj robot ("Kiborg") može da isporuči u najkraćem roku novinarima informacije koje se odnose na kvartalne prihode svih značajnijih američkih kompanija.\nRobot može da razloži podatke na sve tražene elemente potrebne da bi se podnio izveštaj o prihodima i rashodima kompanija svakog kvartala. Ta vrsta izvještaja je, inače, među novinarima koji prate finansije veoma nepopularna jer je dosadna, a robot se nikom ne žali niti se mršti.\nRoboti nisu samo neumorni i brzi da saopštne finansijski važne podatke već i sportske rezultate za školske lige ili, recimo, vijesti o zemljotresima u Kaliforniji za Los Anđeles tajms.\nUredništva pisanih medija koji koriste robote tvrde da oni neće ugroziti dobre novinare, već će im osloboditi vrijeme da se bave pisanjem kometara, analiza, reportaža...


Završen drugi Jahorina ekonomski forum\nFinalnim izlaganjima predsjednika organizacionog odbora Gorana Račića i predsjednika Republike Srpske Milorada Dodika danas je završen drugi Jahorina ekonomski forum koji je okupio više od 400 učesnika i 70 panelista iz Bosne i Hercegovine i regiona.\nU fokusu ovogodišnjeg Foruma bili su izazovi s kojima se suočavaju male ekonomije, a raspravljalo se i o potencijalima elektroenergetskog sektora, odnosu tradicionalnih i savremenih industrija, nedostatku kvalifikovane radne snage, problemu velikog odlaska mladih iz zemlje te pristupu savremenim izvorima finansiranja.\nIzmeđu ostalih, na Forumu su učestvovali predsjedavajući i član Predsjedništva BiH, Mladen Ivanić i Dragan Čović, predsjednik Republike Srpske i predsjednica Vlade Republike Srpske, Milorad Dodik i Željka Cvijanović, ministar finanasija i trezora BiH Vjekoslav Bevanda, šef delegacije EU u BiH Lars-Gunnar Wigermark, ambasadorica Kine u BiH Chen Bo, predsjednik Saveza ekonomista Srbije Aleksandar Vlahović, predsjednik Hrvatskog društva ekonomista Ljubo Jurčić, te ministri u Vladi Republike Srpske, Vijeća ministara BiH i Vlade Federacije BiH.\nNa kraju je izražena nada da će Jahorina ekonomski forum prerasti u tradicionalno okupljanje, te zauzeti svoju poziciju među vodećim poslovnim dešavanjima tog tipa u regionu. Također, naglašeno je da će Forum u narednim godinama nastojati privrednicima i predstavnicima institucija pomoći u razmjeni ideja, znanja i iskustava koja mogu pomoći kreiranju boljeg poslovnog ambijenta, privlačenju novih investicija i sveopštem privrednom razvoju kako Republike Srpske, tako i cijele Bosne i Hercegovine.\nZvanično otvoren treći Jahorina ekonomski forum (FOTO)\nBrnabić: Srbija izvozi više u BiH nego u Kinu, Rusiju i SAD zajedno (FOTO)\nJahorina ekonomski forum: Najavljeni Dodik, Čović, Brnabić, Cvijanović…


Kvalitetnim projektima obezbediti novac iz evropskog fonda – Nadlanu.com\nKvalitetnim projektima obezbediti novac iz evropskog fonda\nObjavljeno 9. maja 2012. / 14:01:46\nBEOGRAD, 9. maja 2012. (Beta) – Ministar kulture, informisanja i informacionog društva Predrag Marković rekao je u sredu da je u toku priprema novog budžetskog programa EU za kulturu od 1,8 milijardi evra za period 2014-2020. i da bi kulturni radnici iz Srbije trebalo da konkurišu kvalitetnim projektima.\nKancelarija Tačka kulturnog kontakta Srbije organizovala je u sredu seminar za kulturne radnike, o konkurisanju i korišćenju fonda iz programa Evropske unije “Kultura 2007-2013” i iskustavima uspešnih korisnika iz Srbije i regiona.\nNa otvaranju seminara “Pogledaj u budžet i reci mi šta vidiš”, Marković je rekao da je predavanje organizovano kako bi polaznici naučili da sastave kvalitetne programe koji će moći da se mere i konkurišu programima koje predlažu druge zemlje, kao i da razmenjuju dobra i loša iskustva, jer će postati mnogo bolji aplikanti u narednim godinama.\n“Ovde ste da naučite kako da postavljate pitanja, inače bi mogli ostati bez novca, ali i niza kreativnih poslova za koje postoje ljudi, publika i partneri. Rezultat je da ćemo ostati bez kulture, a ko izgubi kulturu, ostaje bez budućnosti”, rekao je Marković.\nSeminar je namenjen predstavnicima lokalnih samouprava, javnih institucija, nevladinih organizacija, menadžerima u kulturi i ostalim kulturnim radnicima koji se bave lokalnom kulturnom strategijom, upravljanjem projektnim ciklusom i menadžmentom u kulturi.\nProgram “Kultura 2007-2013” namenjen je jačanju interkulturnog dijaloga i kulturnog identiteta kroz razvoj saradnje izmedju kulturnih delatnika i institucija, kao i razmene umetničke produkcije.\nBez pregovora o budžetskoj disciplini\nZa dve godine 317 miliona dolara za umetnine


Fico: Izolacija Rusije je neprihvatljiva - Sputnjik Srbija\n21:01 15 Decembar 2019\n21:47 29.08.2016 Preuzmite kraći link\nPremijer Slovačke Robert Fico je danas pozvao na saradnju Evropske unije i Rusije i istakao da je izolacija te zemlje neprihvatljiva.\nMerkelova: Još nije vreme da se Moskvi ukinu sankcije\n„Kategorično sam protiv pokušaja da se podigne zid između naroda Rusije i Evrope. Obećavam da nikad neću unositi antipatiju u slovačko-ruske odnose“, rekao je Fico na ceremoniji u znak sećanja na poginule u Slovačkom ustanku u Drugom svetskom ratu u Banskoj Bistrici.\nSlovački premijer je podsetio prisutne na vodeću ulogu tadašnjeg Sovjetskog Saveza u pobedi nad Hitlerovom Nemačkom.\n„Crvena armija je podnela najveći teret u borbi protiv fašizma“, istakao je on.\nFico je kritikovao evropske političare koji govore o mogućnosti korišćenja nuklearnog oružja i naveo da je takav stav apsolutno neprihvatljiv.\nOn je ukazao na važnost ojačanja mira, umesto podsticanja atmosfere mržnje i traženja novog neprijatelja.\nizolacija, saradnja, Robert Fico, Slovačka, Rusija


OSTVARENA PRVA OD 011 VAŠIH IDEJA: Stihovi mladih pesnika na stajalištima širom Beograda | Ekspres.net\nBEOGRAD – Ukoliko se u naredne dve nedelje nađete na nekom od 80 odabranih stajališta gradskog prevoza u Beogradu, verovatno ćete biti u prilici da uživate u najlepšim stihovima mladih neafirmisanih pesnika.\n“Kupujem te pesmom, jer nemam čime drugo, sladunjavim rečima zamajam već dugo”, stihovi su jedne od autorki koja je podmladak srpske poetske scene i čiju pesmu već od danas naši sugrađani čitaju na stajalištima gradskog prevoza.\nZahvaljujući družini sa pozitivnom energijom i razvijenim osećajem za zajedništvo „Čilo i Vedro“, koja rutinu voli da pretvori u zabavu i koja je svoju ideju podelila sa Beograđanima, imaćemo priliku da podržimo ove mlade ljude, koji su vredno pripremali svoje stihove za beogradsku publiku. To nisu samo lepi stihovi, već i poruke koje nas podsećaju na prave životne vrednosti i poeziju koja može da ulepša svaki naš dan.\n“Kada jedno maštanje dobije svoj život, i smislene stvari, kao što je poezija, dođe na gradske stanice to je razlog za slavlje. Osamdeset stanica, devet autora i šesnaest pesama čine nas da verujemo u snove”, kaže Kristina Đurasinović, IDEAtvorac jedne od najkreativnih ideja koje će se ovog leta realizovati.\nTags 011 idejabeogradIDEAIDEAtvoracpesmestajališta GSP


Kriznom štabu više niko ne veruje jer su lagali - @VasaStajic\nHomeVestiKriznom štabu više niko ne veruje jer su lagali\nMiroslav Ilić, hirurg u Institutu za kardiovaskularne bolesti u Sremskoj Kamenici\nKo da ga formira, ministar koga ne priznajem, predsednica Vlade u odlasku? Lekari koji su potpisali peticiju ili zahtev za novi krizni štab treba da formiraju nezavisni krizni štab, kaže za Danas poznati novosadski hirurg Miroslav Ilić, zaposlen u Institutu za kardiovaskularne bolesti u Sremskoj Kamenici.\nOn napominje da, koliko mu je poznato, nikome od lekara u Novom Sadu nije ponuđeno da potpiše taj zahtev, ali i da je spreman da stavi svoj potpis iako smatra da treba postupiti drukčije.\n– Mi, lekari i drugo medicinsko osoblje, treba da se organizujemo kao esnaf, jer ne verujemo više sadašnjem štabu. Sindikat lekara i svi sindikati u zdravstvu Srbije treba da formiraju novi, nezavisni krizni štab. Jer, više niko ne veruje Brnabićki i Lončaru, oni će opet staviti nekog svog. Taj nezavisni krizni štab će upozoriti i Evropu, i vlast i građane Srbije šta su najbolji koraci u ovim momentima, kaže Ilić. On zamera sadašnjem kriznom štabu što je estradni i politički instruisan i kaže da im niko više ne veruje zato što su lagali ljude.\nNovi krizni štab bi, prema njegovom mišljenju, trebalo prvo da traži uvid u spiskove stvarno bolesnih, da obiđe bolnice iz kojih stižu informacije da nemaju ljudi sa čime da rade, da formira inspekcije koje će utvrditi ko koliko sati radi na nedozvoljeni način: 10,12, 48 sati, da snimi šta je potrebno i uputi Evropskoj uniji istinske potrebe za materijalom. I treće: da o svemu tome obavesti građane i upozori ih o merama zaštite i kako da ih se pridržavaju.\nIlić podseća na veliki zastoj u laboratoriji „Vatreno oko“ i da su se zagubili brisevi i dodaje da smo došli u situaciju da ni zdravstveni radnici više ne veruju testovima. On pita odakle su ti testovi i ko ih je kupio, ali i zašto privatnici ne mogu da rade PCR testove, zašto privatne ambulante ne mogu da budu laboratorije i kovid ambulante.


Pored činjenice da se našao u idealnoj petorci takmičenja, srpski internacionalac dobio je trofej namenjen najboljem strelcu Evrolige i tako na najbolji način reprezentovao srpsku košarku.\n- Veoma sam počastvovan zbog nagrade, ali ja to shvatam kao doprinos ekipi, koja je sjajno igrala ove sezone i još igra. Nažalost, bili smo jako blizu odlaska na Fajnal-for što bi bila još veća potvrda mog i rada cele ekipe. Takođe, pored mog imena stoji i naziv zemlje iz koje dolazim i zato mi je posebna čast što predstavljam Srbiju. Ovo nam dođe kao neka vrsta utešne nagrade, jer nismo imali ekipu u završnici takmičenja. Sad sam još više motivisan i još više želim da napredujem - rekao je Rakočević.\nZa najkorisnijeg igrača sezone izabran je univerzalac Barselone i povratnik u evropsku košarku Huan Karlos Navaro.\n- Mnogi se ne slažu sa njegovim izborom, ali ja sam jedan od onih koji smatraju da je Navaro bio najbolji i da je sjajno preskočio tranziciju iz NBA lige u Evropu. Nikako ne treba zaboraviti ni sjajnog Litvanca Šiškauskasa, koji odlično vuče ekipu CSKA.\nNa pitanje protiv kog kluba je najbolji napadač imao najviše problema da igra, Igor kaže:\n- Barselona! U četvrtfinalnoj seriji sjajno su napravili taktiku protiv mene i zaista sam imao problema da primim loptu, a kamoli da je uputim ka košu. Svaki moj kontakt sa loptom bio je ispraćen sa dva, a nekad čak i sa tri protivnička igrača.\nNeizbežna tema je i reprezentacija Srbije, odnosno nastup na predstojećem Evropskom prvenstvu u Poljskoj.\n- Prva stvar na pameti mi je da sačekamo da se sezona završi, da vidim u kakvom sam fizičkom stanju, pa da se onda dogovaramo. Upoznat sam sa akcijama reprezentacije, gde su pripreme, kako će ekipa trenirati, pošto sam nedavno razgovarao sa selektorom Dudom Ivkovićem. Postoje realne šanse da zaigram u Poljskoj, želja, kao i motivacija, ali da ne prejudiciramo stvari.\nNa kraju sezone, Rakočević je slobodan igrač.\n- Ugovor sa Taukeramikom ističe mi za koji mesec. Nisam još ništa potpisao ni sa kim. Ponuda ima, a moja želja je da ostanem u Španiji jer sam se potpuno navikao na sredinu i vrstu košarke - završio je Rakočević.


GO Zvezdara: Podrška osobama sa invaliditetom\nGradska opština Zvezdara se trudi tokom cele godine da pruži podršku osobama sa invaliditetom, kroz paket podrške koji obuhvata aktivnosti Kancelarije za podršku osobama sa invaliditetom, specijalni kombi prevoz, gestovnog tumača, kao i druge aktivnosti i radionice. Kreativne radionice koje se održavaju su odličan primer inkluzije, s obzirom na to da su namenjene svim građanima, ali sa prevashodnim ciljem psiho-socijalne podrške osobama sa invaliditetom, poručuju iz Odseka za socijalnu zaštitu Gradske opštine Zvezdara.\nU Kancelariji za pomoć osobama sa invaliditetom GO Zvezdara održana je kreativna radionica, gde su volonteri ove opštine pokazivali šta se sve može napraviti od plastičnih kesa. Ovakve radionice namenjene su osobama sa invaliditetom i njihovim porodicama, ali i drugim sugrađanima, kažu iz Odseka za socijalnu zaštitu opštine Zvezdara.\nCilj ove kreativne radionice je druženje i psihološka edukacija o značaju reciklaže i čuvanja naše životne sredine, poručuje Jelena Vulić, ispred Kancelarije za podršku osobama sa invaliditetom.\nRadi se o građanima kojima je potrebna pomoć i podrška u kontinuitetu i mi smo za njih tu tokom cele godine za sva njihova pitanja, a naš cilj jeste njihovo uključivanje u sve druge aktivnosti koje su namenjene svim građanima, kaže Radmila Urošević iz Odseka za socijalnu zaštitu opštine Zvezdara.


Zbog produženog školskog raspusta učenici osnovnih i srednjih škola časove će nadoknađivati na različite načine, kažu u školskim upravama.\nKako navode, negde će biti produženi za 15 minuta, negde će se održavati pretčasovi, a neke škole će raditi i subotom.\nPrema uputstvu Ministarstva prosvete, nauke i tehnološkog razvoja, svaka škola ima autonomiju u kreiranju plana nadoknade izgubljena četiri radna dana, za koliko je produžen zimski raspust usled virusa gripa.\nRukovodilac Školske uprave Niš Dragan Gejo je rekao da su sve škole dobile uputstvo koje je identično onom od prošle godine.\n“Učitelji i predmetni nastavnici će produžavati časove za 15 minuta i tako će se nadoknaditi izgubljena nastava”, kazao je Gejo.\nRukovodilac te školske uprave Zoran Asković smatra da je najbolje da se napravi kombinacija nastavnih subota.\n“Dve radne subote, a ostala dva nastavna dana da se nadoknade ili održavanjem pretčasova ili da se održavaju sedmi časovi tokom narednih šest nedelja nastave”, objasnio je Asković.\nU ŠU Požarevac ističu da su mnoge škole u jednosmenskom sistemu rada i da u njima mogu da održe jedan čas dodatno dnevno. Međutim, one koje su u dvosmenskom sistemu rada uglavnom će imati pretčasove.\n“Radne subote u mnogim školama nisu moguće, jer imaju bogat dodatni sadržaj u vidu takmičenja i zato je najbolje pretčas ili sedmi čas”, istakli su iz ove Školske uprave.\nTagovi :Ministarstvo prosvete, nadoknada propuštenih časova, nastav, nastavna subota, radna subota


Građani Srbije prepoznaju EU kao najvećeg donatora - EU u Srbiji\nVećina građana Srbije je za pridruživanje Evropskoj uniji i vide EU kao vodećeg donatora, trgovinskog i investicionog partnera – pokazuje anketa javnog mnjenja. Prema anketi koju je sprovela Ninamedia za Delegaciju EU u Srbiji, 54% ispitanika podržava pristupanje Srbije EU, dok je jedna trećina protiv. Računajući samo one koji bi izrazili mišljenje, referendum bi doveo do rezultata 62% – 38% u korist pristupanja EU. Mladi (18-29 godina starosti) čine najveći proevropski segment stanovništva sa više od dve trećine koji su za članstvo Srbije u EU.\nAko bi se danas organizovao referendum o pristupanju Srbije Evropskoj uniji, kako biste glasali? (%)\nGrađani Srbije dominantno vide EU u pozitivnom svetlu i povezuju je sa mogućnostima i napretkom, boljim ekonomskim standardom, mogućnošću slobodnog putovanja, poštovanjem ljudskih prava itd. Broj građana koji veruju da su uslovi za pridruživanje uniji za dobrobit same Srbije stalno raste, kao i percepcija da EU želi Srbiju za člana.\nAmbasador EU u Srbiji Sem Fabrici istakao je da veoma ohrabruju rezultati poslednje ankete javnog mnjenja.\n„Većina građana Srbije i dalje podržava pristupanje uniji i pozicionira EU kao najvećeg donatora, trgovinskog i investicionog partnera, uključujući i period tokom pandemije. Dodatno, više građana veruje u našu snažnu posvećenost da nam se Srbija pridruži kao članica EU. To nas dodatno motiviše da nastavimo da gradimo snažnije veze i angažujemo se u svim poljima radi bržeg i potkrepljenog procesa pristupanja EU.” navodi ambasador Fabrici.\nIstraživački tim Ninamedie je istakao: „Nakon osam talasa istraživanja identifikovali smo stabilnu većinsku podršku članstva Srbije u EU (54.3%). Građani Srbije vide EU kao ključnog ekonomskog i političkog partnera (kada su u pitanju trgovina i investicije – 42.7% građana navodi EU ), takođe više od 50% građana smatra da će oni lično kao i država Srbija ulaskom u EU ostvariti više prednosti nego nedostataka.“\nViše od 40% ispitanika zna da je EU najveći donator u Srbiji, daleko ispred bilo koje druge zemlje ili organizacije. Pri tome, većina građana Srbije prepoznaje da je EU najvažniji trgovinski i investicioni partner Srbije, mnogo ispred drugih zemalja (Kina, Rusija, SAD, itd.)\nKo je po vašem mišljenju najveći donator vašoj zemlji? (%)\nUkupan uzorak. Otvorena pitanja\nUkupno 58% građana podržava dijalog između Beograda i Prištine uz posredovanje EU. Istovremeno, građani veruju da je proces normalizacije najvažniji uslov za Srbiju da bi se pridružila EU, za kojim sledi borba protiv organizovanog kriminala i korupcije.\nGrađani bi želeli da budu bolje informisani o EU i procesu evrointegracija Srbije. Njih 55% smatra da su Vlada Srbije i Ministarstvo za evropske integracije primarno odgovorni za komunikaciju o efektima pristupanja Srbije EU.\nIstraživanje je sprovedeno u junu 2021. na uzorku od 1211 ljudi iz 40 gradova i opština, koristeći CAPI metodu (CAPI – kompjuterski podržano anketiranje licem u lice).\nPrelazak na zelenu ekonomiju je velika šansa za oporavak srpske privrede od pandemije COVID-19


KO JE UBIO MILANA PANTIĆA Prošlo je gotovo 17 godina od mučke likvidacije novinara na kućnom pragu\n"Ubeđeni smo da je motiv za ubistvo kolege Milana Pantića pljačkaška privatizacija u kojoj je više osoba primilo milionski mito i koja je ostala bez sudskog epiloga", ovako je za "Novosti"ispričao Veran Matić, predsednik Komisije za istraživanje ubistava novinara, uoči 17. godišnjice mučkog ubistva kolege Milana Pantića, dopisnika "Večernjih novosti" iz Jagodine. On kaže da se predmeti u vezi sa tom plačkaškom privatizacijom nalaze u Višem javnom tužilaštvu u Beogradu i Tužilaštvu za organizovani kriminal ali, zasad, bez rezultata i epiloga i pored nespornih dokaza koji postoje.\nKada je pre godinu dana Veran Matić obavestio javnost da je ubistvo Milana Pantića rasvetljeno, te da su motivi i imena nalogodavaca i izvršilaca prosleđeni tužilaštvu u Jagodini, porodica, prijatelji i kolege ponadali su se da će to biti poslednja godišnjica smrti na koju će se pitati: "Ko je ubio našeg Milana?". U senci važne vesti ostalo je tada Matićevo upozorenje da očekuje mnogo otpora, mnogo opstrukcije, i više nego u slučaju Slavka Ćuruvije, jer su akteri na takvim pozicijama da mogu da utiču na našu realnost. Ispostavilo se da su njegove zebnje bile opravdane, jer, evo, prošla je godina, porodica, prijatelji i kolege sutra će se ponovo okupiti kraj groba Milana Pantića i, sećajući se poštenog i hrabrog čoveka, pitaće se kome je toliko smetao i ko ga je ubio.\nRadom Komisije i Radne grupe MUP stvari su pokrenute sa mrtve tačke i sada su sve oči uprte u Više javno tužilaštvo u Jagodini, koje treba da uradi svoj deo posla. Veran Matić tvrdi da se ozbiljni napori ulažu da ubice i njihove nalogodavce stigne zaslužena kazna. Dodaje da nema novih saznanja u poslednjih godinu dana, ali ima potvrda postojećih i njihovog proširivanja.\nUbistvo novinara Milana Pantića 17 godina bez dostignute PRAVDE\nMUP: Svi resursi angažovani u rasvetljavanju ubistva Milana Pantića\nZalaganjem Komisije, konačno su pred pravosudnim organima saslušani svi svedoci i njihove izjave se nalaze u tužilačkim spisima. Iako je i u ranijem periodu bilo više pokušaja rasvetljavanja ovog gnusnog zločina, rad na ovom predmetu nikada nije bio intenzivniji - kaže predsednik Komisije. - Bilo je mnogo propusta i opstrukcija koji su od ubistva 2001. godine remetili istragu. U tužilačkim spisima, pre početka rada Komisije, nalazila su se samo dokumenta koja su konstatovala činjenicu da je kolega Pantić ubijen, a u policijskim "papirima" uglavnom beleške koje su prepričavale izjave svedoka. Umesto toga, trebalo je da su svi potencijalni dokazi, odmah, još 2001. godine, konzervirani u skladu sa tada važećim Zakonom o krivičnom postupku, uzimanjem izjava od svedoka na način koji omogućava njihovo korišćenje na sudu.\nTako su izjave očevidaca sačuvane kao beskorisne beleške, dokazi sa mesta ubistva uzeti na neadekvatan način, a koliko su sve istrage koje su započinjane pre ove poslednje bile traljave, govori i činjenica da do formiranja Komisije niko od porodice nije zatražio mobilni telefon ubijenog novinara "Novosti". Da je opstrukcija počela od prvog dana, govori i to da, prema saznanjima "Novosti", već na mestu ubistva dokazi nisu valjano uzeti i sačuvani. Prvi dani istrage bili su puni propusta - od analize komunikacije i kretanja Milana Pantića pred smrt, pa do toga da nedostaju dokazi pogodni za DNK analizu, poput garderobe koju je nosio u trenutku ubistva. Istragu je vodilo više grupa, na više lokacija, bez sinhronizovanog rada. Nameran manjak materijalnih dokaza omogućio je ubicama i nalogodavcima da sve ove godine žive kao slobodni ljudi.\nGODIŠNJICA "Istraga o ubistvu Milana Panića je ZATAŠKAVANA 11 godina"\nTužilaštvo traži dodatne mere za razjašnjenje likvidacije Pantića\n"BLIC" SAZNAJE Otkrivene ubice novinara Milana Pantića, a ovo su DETALJI ISTRAGE O LIKVIDACIJI\nPosao Komisije i Radne grupe MUP bio je da krenu ispočetka, pokušavajući da sistematizuju sve činjenice i poprave učinjenu štetu u ovoj istrazi. Bilo je naznaka da će se u ovaj slučaj uključiti i Tužilaštvo za organizovani kriminal, ali se to nije dogodilo. Matić smatra da je od toga koje tužilaštvo se bavi predmetom, važnije da svi dokazi budu prikupljeni.\n- Protok vremena postaje sve veća prepreka efikasnom prikupljanju validnih dokaza, ali i neefikasnost našeg krivično-pravosudnog sistema - smatra Veran Matić.\n- Komisija će upoznati državne organe sa svojom ocenom o tome kako su česte izmene sistema, i koje konkretne promene procedure, pogodovale nekažnjivosti odgovornih za ubistva novinara. Pravda je dostupna samo kada je postupanje državnih, prvenstveno pravosudnih organa, sistemski usmereno na prikupljanje dokaza u što kraćem vremenu.\nOn dodaje da se nada kako će nadležni organi smoći snage da povećaju svoju efikasnost u rasvetljavanju ne samo ovog, već svih zločina.\n- RAD na ovom predmetu otežala je sprega političkog faktora i kriminalnih radnji u periodu posle ubistva, a prelivaju se i na današnjicu i na ovaj predmet - ocenjuje Matić. - Volja da se predmet reši postoji. Možda politička volja nije velika kao u slučaju Ćuruvije, ali i dalje Komisija i Radna grupa rade sa istom energijom i posvećenošću i radiće sve dok se ne iscrpe sve mogućnosti da se ovaj slučaj reši.\nIzbledela sećanja svedoka\nIzjave koje su svedoci davali pre 17 godina nisu uzimane u skladu sa zakonom i na način da mogu da budu upotrebljene na sudu. Tako su, prema saznanjima "Novosti", isti ljudi posle 17 godina ponovo davali izjave o slučaju, na koji je sećanje usled toliko protoka vremena značajno izbledelo. U istrazi vođenoj neposredno nakon ubistva bilo je sporno, saznajemo, i to što je očevidac, jedina osoba koja je mogla da prepozna ubicu, bio smešten u istu prostoriju sa osobom koju je trebalo da identifikuje kao mogućeg izvršioca.\nDETALJI KRVAVOG OBRAČUNA NAVIJAČA U BIJELJINI Aleksandra su patosirali, pa ga PALICAMA TUKLI do smrti\nI posle 24 godine od ubistva novinarke "Duge" Dade Vujasinović ubica i dalje nepoznat


Bol tokom seksualnog odnosa česta je pojava posle porođaja. Prema novoj australijskoj studiji, skoro devet od deset žena oseti bol prvi put kada ima seksualni odnos nakon porođaja. Gotovo jedna četvrtina žena izjavila je da je imala bolove tokom seksa i 18 meseci nakon porođaja.\nStudija je takođe otkrila da su žene koje su se porodile carskim rezom ili vaginalno „vakuum ekstrakcijom“ imale gotovo dva puta veće šanse za bolne seksualne odnose i do 18 meseci posle porođaja u odnosu na žene koje su imale spontani vaginalni porođaj.\n“Činjenica je da gotovo sve žene osećaju bol pri prvom seksualnom odnosu posle porođaja, što ih iznenadi, bez obzira na to da li su nastavile sa seksom u prvih šest nedelja ili tri do šest meseci posle porođaja”, rekla je autor studije Stefani Braun, naučni savetnik „Murdoch“ dečjeg istraživačkog instituta. Ona je dodala da je istraživanje „razbilo uobičajenu pretpostavku“ da žene koje su imale carski rez imaju manje šanse da dožive seksualne poteškoće nakon porođaja.\nSkoro 75% žena doživi bolan seksualni odnos, poznat kao dispareunija, u nekom trenutku svog života, a taj bol može nastati iz mnogih razloga, prema podacima Američkog koledža za akušerstvo i ginekologiju.\nDr Braun i njen tim došli su do saznanja da je jedna od šest žene u studiji doživela neku vrstu zlostavljanja partnera u roku od 12 meseci nakon porođaja. Ove žene obično imaju veće šanse za bol tokom seksa u poređenju sa ženama koje nisu bile zlostavljane.\nIstraživači su ispitivali više od 1.200 majki prvorotki iz šest australijskih bolnica. Prvi put su kontaktirali žene 15 nedelja nakon trudnoće, a potom na svaka 3 meseca do 18 meseci nakon porođaja. Skoro 28% žena je izjavilo da je doživelo bar jedan bolan seksualni odnos u godini pre trudnoće.\nPolovina anketiranih žena obuhvaćenih istraživanjem imala je vaginalni porođaj, dok je skoro 11% njih imalo vaginalni porođaj uz pomoć vakuum ekstrakcije, a 11% se porodilo vaginalno uz pomoć instrumenata. Gotovo 30% žena porodilo se hitnim (medicinski nužnim) ili „izbornim“ carskim rezom.\nNapominjemo da se u našim krajevima odavno ne primenjuje „vakuum ekstrakcija“.\nOd žena koje su imale bolan seksualni odnos šest meseci nakon porođaja, jedna trećina je imala bolove i posle 18 meseci.\nOsim „partnerskog“ zlostavljanja, i drugi faktori su povezani sa bolnim seksom i do 18 meseci posle porođaja: bolni seksualni odnosi pre trudnoće, nivo umora mlade majke, simptomi depresije, mali broj godina prvorotke.\nDr Braun smatra da su bezbednost i zdravlje majke i bebe tokom porođaja najvažniji, ali da se do sada nije dovoljno razmatralo kako način porođaja, vaginalni ili hirurški, utiče na kasnije komplikacije ili bolne intimne odnose.\nOna takođe upozorava da je bol tokom seksa “razumljiva reakcija” na emocionalno, fizičko ili seksualno zlostavljanja partnera i da bi lekari (ginekolozi) trebalo da budu spremni i na tu mogućnost tokom pregleda i razgovora sa mladim majkama (naročito prvorotkama).\nIstraživači su uočili da žene obično nisu same govorile o zlostavljanju, već samo kao odgovor na direktno pitanje zdravstvenih stručnjaka. Isto tako, žene su sklone da ne pričaju o bolnim seksualnim odnosima, osim ako ih lekari ne pitaju direktno.\nIako u Australiji (gde je vršeno istraživanje) mediji vrve od snimaka povezanih sa seksom i seksualnošću, „pravi i ozbiljan seks“ i dalje je donekle tabu tema, posebno u kontekstu materinstva.\nNa osnovu svega što smo naveli, istraživači smatraju da je veoma važno da lekari, ginekolozi i akušeri podstaknu žene, tokom pregleda i razgovora, na priču o seksualnim teškoćama, kako bi ti problemi lakše bili rešeni.\nDr Ketlin Borhard, akušer ginekolog u Hjuston metodističkoj bolnici u Teksasu, oduševljena je rezultatima ovih istraživanja: “Značajan broj žena koje treba prvi put da postanu majke brine se kako će vaginalni porođaj uticati na njihovo uživanje u seksu u odnosu na carski rez. Studija, međutim, pokazuje da je teorija prema kojoj je seks bolniji posle porođaja nego posle carskog reza – bila pogrešna.\nOko 10% njenih pacijentkinja odlučivalo se za carski rez zato što je mislilo da će nakon „običnog porođaja“ njihovi seksualni odnosi biti bolniji.\nInteresantno je da žene mlađe od 35 godina slobodno pričaju s lekarima o bolnim seksualnim odnosima, dok žene starije od 50 godina imaju više problema sa stidom, zbog vaspitanja, i ređe (teže) pričaju o toj temi.\nZato dr Ketlin Borhard svojim pacijentkinjama često postavlja direktno, ali neuvredljivo pitanje “da li imate bezbolne seksualne odnose?“, kako bi više saznala o njihovim zdravstvenim i drugim problemima i našla način da se oni otklone.\nRezultati studije nedavno su objavljeni u „Internacionalnom žurnalu za ginekologiju i akušterstvo“.\nUžas: Zatekao prijatelja kako masturbira kraj bebe, evo šta mu je uradio!\nPapin šef finansija stigao u sud, slede optužbe zbog seksualnog zlostavljanja


Uručenje nastavnih sredstava osnovnim školama u okviru akcije "Đačko parking mesto" - Telegraf.rs\n25/11/21 | 13:23\n"Parking servis" je završio ovogodišnju sezonu akcije "Đačko parking mesto" u OŠ "Svetozar Miletić", uručenjem donacije u vidu nastavnih sredstava direktorima 33 osnovne škole sa područja zonskog sistema parkiranja\n- Sredstva su obezbeđena za 33 škole koje se nalaze u delovima grada gde je uvedeno zonsko parkiranje. Ukupna vrednost donacije je oko tri miliona dinara. Ovo je divna akcija i dokaz kako naša javna preduzeća mogu da ulažu u obrazovanje. Nastavićemo sa ovim akcijama, jer vozači koji se parkiraju na tim mestima znaju da novac doniraju za škole- naveo je Vesić.\nOn je podsetio da će u narednim mesecima još nekoliko škola na Novom Beogradu dobiti svoje "đačko" parking mesto, jer se zona proširuje u tom delu prestonice za novih 5.000 mesta. Ova akcija započeta je 2015. godine, tako što su ispred svih osnovnih škola, koje se nalaze na području zonskog sistema parkiranja, obeležena "đačka" parking mesta. Prihod od parkiranja na ovim posebno obeleženim mestima, prikuplja se na godišnjem nivou i donira školama u vidu neophodnih nastavnih sredstava za svakodnevni rad u školi i organizaciju školski priredbi, akcija i manifestacija.\n-Proširenjem zonskog sistema na teritoriji opština Zemun, Novi Beograd, Palilula i Zvezdara, ove sezone je još 8 osnovnih škola dobilo svoje "đačko" mesto, a jedna od njih je i škola gde se sada nalazimo "Svetozar Miletić". Veoma smo ponosni što možemo na ovaj način da pomognemo deci, koja su i sama iscrtala svoje parking mesto. Sledećeg meseca ćemo uručiti donaciju i od "bebi" parking mesta našim porodilištima, a kako je u Zemunu sada plava zona i u okviru ove akcije ćemo podržati još jednu zdravstvenu ustanovu, a to je zemunsko porodilište- rekao je Čupković.


On okt 2, 2014\nIako je sezona leda u Srbiji praktično počela sredinom septembra u hali "Pingvin", u kojoj su se za učešće u Kontinental kupu pripremali hokejaši Beostara, sezona klizanja za građanstvo počela je u sredu, 1. oktobra kada je svoja vrata ljubiteljima klizanja otvorila naša najveća ledena hala "Pionir". Termini su od utorka do nedelje do 20.30 do 22 časa. Cenovnik za rekreativno klizanje u ledenoj hali SRC "Tašmajdan" možete pogledati OVDE.\nOd petka, 3. oktobra sezona rekreativnog klizanja počinje i na klizalištu na Novom Beogradu, na kojem će tog dana u terminu od 20 do 21.30 časova ulaz biti besplatan, a klizalište će u ovom terminu raditi svim danima u nedelji osim ponedeljkom. O detaljima u vezi sa terminima i cenama ulaznica za rekreativno klizanje možete se informisati na LINKU na sajtu HK "Beostar".\nOba beogradska klizališta imaju i četiri dodatna vikend termina – subotom i nedeljom od 11-12.30 i od 14-15.30 časova.\nPočetkom rada ledenih hala u Beogradu donekle su stvoreni infrastrukturni uslovi za početak hokejaške sezone, koja bi trebalo da startuje u drugoj polovini oktobra. Donekle, jer i dalje postoje problemi sa ledenom dvoranom "SPENS" i Gradskim klizalištem u Subotici, gde zbog vremenskih prilika još uvek nema uslova za početak sezone, što u velikoj meri utiče i na formiranje konačnih datuma u kalendaru takmičenja za sezonu 2014/15. O tačnim terminima početka takmičenja u Prvenstvu Srbije u hokeju na ledu javnost će biti uskoro obaveštena.


Ubedljivom pobedom protiv Italije (4:1) Srbija se plasirala u ekipno četvrtfinale Evropskog prvenstva za juniore u Finskoj. – U subotu sa Španijom za prvo mesto u Grupi 3\nSrpski juniori među osam najboljih timova u Evropi\nBadminton savez Srbije | 30.10.2020.\nSrpska reprezentacija plasirala se među najboljih osam timova na Evropskom prvenstvu za juniore koje je u četvrtak, 29. oktobra 2020, počelo u Finskoj! U drugom kolu Grupe 3 naši momci i devojke su u petak bili ubedljivi protiv Italije (4:1) i tako, kolo pre kraja, obezbedili jedno od prva dva mesta koje vode u četvrtfinale. U subotu, 31. oktobra, u derbiju grupe Srbija će ukrstiti koplja sa Španijom, koja je dan ranije savladala Italiju sa istovetnim rezultatom (4:1). Taj meč će odlučiti ko će sa prve pozicije u borbu za polufinale šampionata, samim tim i do nešto lakšeg puta ka medalji. U Grupi 3 je trebalo da nastupi i Litvanija. Međutim, pošto je na testiranju uoči prvenstva jedan od članova njene ekspedicije bio pozitivan na Covid 19 njoj je onemogućeno učešće.\nPrvi poen u duelu sa Italijanima našoj reprezentaciji je doneo mešoviti dubl Mihajlo Tomić, Anđela Vitman koji je bio superioran u duelu sa Mateom Masetijem i Jasmin Hamzom (21:13, 21:12). Prednost je duplirao Sergej Lukić koji je u muškom singlu, takođe ubedljivo, savladao Alesandra Gozinimasetija (21:7, 21:14). Sve dileme oko pobede otklonila je Marija Sudimac koja je u ženskom singlu očitala lekciju Katarini Fink (21:14, 21:15). U meču bez rezultatskog značaja na konačan ishod muški dubl, Ivan Kovačević, Mihajlo Tomić savladao je Matea Masetija i Luku Zhoua (21:11, 21:12), dok je u poslednjem okršaju ženski dubl Sara Lončar, Anđela Vitman izgubio od Katarine Fink i Jasmin Hamze (21:16, 21:17).\nVlada Republike Srbije – Ministarstvo omladine i sporta i Olimpijski komitet Srbije obezbeđivanjem neophodnih finansijskih sredstava u značajnoj meri su doprineli učešću naše reprezentacije na Evropskom prvenstvu za juniore.